Paušalcima - novi nameti\nV. B. 20. oktobra 2019. 19:59\nVlada Srbije priprema nova pravila za oporezivanje oko 117.000 preduzetnika, koja bi trebalo da važe od sledeće godine. Predlog uredbe o bližim uslovima, kriterijumima i elementima za paušalno oporezivanje, ukoliko sledeće sedmice bude usvojen u izvornom obliku, donosi novu formulu za izračunavanje osnovice, nove koeficijente za svaku delatnost i plan o kretanju obaveza do 2023. godine.\nPošto su premijerka Ana Brnabić i ministar finansija Siniša Mali nedavno najavili da će se od Nove godine primenjivati izmenjeni Zakon o porezu na dohodak građana, koji je podrazumevao i takozvani test samostalnosti preduzetnika paušalaca, što je izazvalo negativne reakcije velikog dela IT zajednice, Radna grupa Vlade Srbije predložila je uredbu koja bi trebalo da ukloni nedostatke važećih propisa o paušalnom oporezivanju.\n– Možemo zaključiti da će u skladu s novom uredbom najviše mesečne obaveze imati advokati iz gradskih opština Beograda (30.118 dinara). Pored Beograda visok iznos mesečnih naknada će imati i advokati u Novom Sadu – 28.626 dinara, kao i advokati u Lajkovcu, Pećincima, Užicu…\nS druge strane, manje razvijene opštine će plaćati niže mesečne obaveze. Advokat u Novom Pazaru će mesečno plaćati 9.737 dinara ili advokat u Loznici koji će plaćati 12.533. dinara – navodi se u analizi u kojoj se kaže da uredba predstavlja dobro rešenje za advokatsku delatnost i da će doneti transparentnost, pravičnost i predvidivost kod paušalnog oporezivanja.\nMeđutim, IT zajednica ima primedbu na predlog novog načina puašalnog oporezivanja. Startit, IT startap udruženje, ocenjuje da se usložnjavanje formule za izračunavanje polazne osnovice neće podjednako odraziti na sve kategorije paušalaca, te da će neki osetiti pozitivne efekte, a da će unutar IT sektora izazvati „reorganizaciju i povećanje nameta za mnoge”.\nIT zajednica je oštro reagovala i na uvođenje testa samostalnosti za preduzetnike, uključujući i one koji posluju u paušalnom sistemu oporezivanja, koji je najavljen kroz izmene Zakona o porezu na dohodak građana kako bi se utvrdilo da li posluju nezavisno od kompanije koja ih angažuje, odnosno koji će pokazati da li kompanija angažuje paušalnu agenciju i na taj način umanjuje potrebu za zapošljavanjem ljudi. Od ove mere će se najverovatnije odustati, a njom je trebalo da se odredi ko je stvarno puašalac a ko na taj način izbegava porez na dohodak građana.\nUredba o taksistima\nU Ministarstvu finansija kažu da je u toku izrada uredbe koja će preciznije definisati način na koji će država da pomogne taksistima, a sve u cilju unapređenja usluga. Početkom sledeće nedelje će biti nastavljeni razgovori s taksistima, kako bi u što kraćem roku bio završen nacrt uredbe.\nKako nezvanično saznajemo, uslov će biti da obavljaju delatnost taksi prevoza kao javnog prevoza najmanje godinu dana. Moraće da izmire sve dospele obaveze po osnovu javnih prihoda ili da su zaključili sporazum o reprogramu o isplati poreskog duga.\nTaksisti koji su danima štrajkovali u Beogradu i blokirali grad duguju za neplaćene poreze 2,9 milijardi dinara, objavljeno je pre nekoliko dana. Od 6.453 registrovanih taksi prevoznika u Beogradu, više od polovine njih duguje za porez a ako ne izmire dug do 6. novembra, neki od njih mogu da ostanu bez dozvole za rad.


21 Nov 2020, 16:31 Kučevo e Kučevo.rs Ljubiša Nastasijević\nOpština Kučevo i Predškolska ustanova „Lane“ Kučevo, uputili su Javni poziv svim zainteresovanim građanima kao i stručnoj javnosti da se upoznaju sa tekstom Nacrta Strategije razvoja predškolskog vaspitanja i obrazovanja opštine Kučevo za period 2020- 2025.god.,da daju svoje komentare, sugestije i predloge i učestvuju u onlajn javnoj raspravi koja će biti organizovana u utorak 24-og ovog meseca u vremenu od 10 do 12.časova.\nImajući u vidu trenutnu epidemiološku situaciju na teritorije opštine Kučevo i Republike Srbije, javna rasprava će biti održana putem onlajn sredstava komunikacije, odnosno na broj mobilnog telefona (063-177-76-51) dana 24. 11. 2020.godine u vremenu od 10 do 14 časova.\nPredlozi, sugestije, inicijative i komentari dostavljaju se Predškolskoj ustanovi „Lane“ Kučevo putem elektronske pošte na e- mail adresu: vrticlane@gmail.com.\nStoga, ova strategija je prvi korak ka ostvarenju jednog pravednijeg sistema kroz koji će se naša deca razvijati i odrastati na način što ćemo im pružiti jednake šanse i mogućnosti. Posebno treba napomenuti da opština Kučevo podjednako vodi računa o svim kategorijama dece i njihovim različitim potrebama, sa akcentom na pružanju podrške porodicama sa troje i više dece kojima opština finansira boravak u vrtiću.\nIzradom ove Strategije predškolskog vaspitanja i obrazovanja za period od 2020. do 2025.godine i realizacijom istog šaljemo jasnu poruku građanima,da planiranim merama želimo da povećamo obuhvat dece sistemom Predškolskog vaspitanja I obrazovanja i našim najmlađim sugrađanima omogućimo kvalitetno odrastanje uz angažovanje svih relevantnih faktora i institucija,kažu u opštini Kučevo.\nBambi deo dualnog obrazovanja u Požarevcu\nOd ove školske godine, Poljoprivredna škola sa domom učenika u Požarevcu radi po sistemu dualnog obrazovanja.…\nUpis na odsek Primenjenih inženjerskih nauka\nOdsek primenjenih inženjerskih nauka Akademije tehničkih strukovnih studija započeo je pripreme za upis studenata u prvu…\nMinistar prosvete, nauke i tehnološkog razvoja Branko Ružić rekao je da je gotovo izvesno da neće biti državne mature 2022.…


Ostale vesti, 19.07.2017, 09:00 AM\nViše od 22000 ljudi nesvesno se složilo da čiste javne toalete kada su se povezivali na besplatni WiFi u raznim ustanovama u Velikoj Britaniji.\nNaravno, ovo je bila šala ali i eksperiment koji je izveo britanski internet provajder Purple. Eksperiment je pokazao da ljudi retko čitaju politiku privatnosti i uslove korišćenja usluge, i da se obično slažu sa svim što se stavi pred njih.\nEksperiment je trajao dve nedelje, a Purple je obećao nagradu svakom ko primeti skrivene klauzule u uslovima korišćenja servisa sa kojim korisnici moraju biti saglasni da bi mogli da se povežu sa WiFi pristupnim tačkama. Samo jedan čovek od njh 22000 je primetio čudne uslove servisa - čišćenje životinjskog izmeta u lokalnim parkovima, zagrljaji za mačke i pse lutalice, čišćenje mobilnih javnih toaleta na lokalnim festivalima i drugim događajima, slikanje na školjkama puževa kako bi njihovo prisustvo bilo vidljivije, skidanje zvaka zalepljenih na ulici.\nNeke od odredaba ovog zakona zahtevaju od firmi koje posluju u EU da dobiju nedvosmislenu saglasnost korisnika pre prikupljanja bilo kakvih ličnih podataka koji će biti korišćeni za marketing. GDPR obavezuje firme koje prikupljaju podatke da omoguće korisnicima da u svakom trenutku imaju uvid u podatke koji se prikupljaju, pa čak i da povuku saglasnost za to. U tom slučaju, firme su dužne da obrišu podatke.


Pomoć za pripadnike boračke populacije - RTV-KD Kozarska Dubica\nPomoć za pripadnike boračke populacije\n12/01/2018 12/01/2018 redakcija\nPredsjednik Srpskog saveza u Švedskoj Tomislav Čolić i predsjednik Opštinske boračke organizacije Kozarska Dubica Dragoljub Ćibić uručili su juče pomoć porodici Alavuk u Bijakovcu i ratnom vojnom invalidu prve kategorije Zoranu Krnjajiću u Pucarima.\nNa inicijativu Opštinske boračke organizacije u akciju pomoći za izgradnju kuće porodici Branka i Dragane Alavuk sa troje male djece uključio se predsjednik Srpskog saveza u Švedskoj Tomislav Čolić i uručio im novčanu pomoć od 500 maraka , kazao je Ćibić.\nOn je rekao da je Čolić novčanu pomoć u iznosu od 100 maraka uručio i ratnom vojnom invalidu Zoranu Krnjajiću iz Pucara, a Opštinska boračka organizacija paket sa namirnicama.\nMnogo je dobrih ljudi koji se u vrijeme novogodišnjih i božićnih praznika posebno potrude da radost prazničkog raspoloženja unesu i u domove onih koji imaju manje nego mi sami . U svom programu rada to su zacrtali i članovi Opštinske boračke organizacije Kozarska Dubica, pa osim redovih ,organizuju i iniciraju i posebne aktivnosti kako bi svojim članovima koji su u lošem materijalnom stanju pružili pomoć.\nS obzirom na to da je u boračkoj populaciji mnogo takvih lica , a ni finansijska situacija u ovoj organizaciji nije baš najbolja, pomoć je minimalna i možemo je pružiti samo nekolicini naših najugroženijih članova, pojasnio je Ćibić .\nOn je dodao da se ove aktivnosti realizuju u saradnji sa mjesnim boračkim organizacijama , pa je tako ovog puta , na prijedlog Mjesne boračke organizacije Sreflije- Pucari odlučeno da se pomoć pruži Branku Alavuku i Zoranu Krnjajiću.


Nova renovirana OMV benzinska stanica za još prijatnije iskustvo - TopVesti.rs\nVrele gume | pre 56 minuta\nFoto: RAS Srbija Benzinske stanice OMV Srbije godinama su sinonim za omiljena mesta za odmor na putevima širom Srbije. Bilo da je reč o autoputevima, magistralnim drumovima tu uvek u prijatnom ambijentu možete napuniti baterije, osvežiti se i zadovoljno nastaviti ka svom finalnom odredištu. Da uvek misli na svoje potrošače i želi da im omogući što\nSPEKTAKULARNO OTVARANJE Renovirana OMV benzinska stanica\nFoto: Vesna Lalić / RAS Srbija Pogledaj galeriju Jedna od najposećenijih benzinskih stanica OMV koja se nalazi u Krnjači dobila je novi izgled. Iako je godinama sinonim i omiljeno mesto za porodicu kada se radi o pauzama od vožnje na svim putevima širom Srbije, sada je potrošačima pružila nove mogućnosti. Naime, juče je svečano otvorena benzinska stanica\nBenzinske stanice OMV Srbije godinama su sinonim za omiljena mesta za odmor na putevima širom Srbije. Bilo da je reč o autoputevima, magistralnim drumovima tu uvek u prijatnom ambijentu možete napuniti baterije, osvežiti se i zadovoljno nastaviti ka svom finalnom odredištu. Da uvek misli na svoje potrošače i želi da im omogući što prijatniji boravak\nOtvorena je renovirana OMV stanica u Krnjači koja je savršena za najlepše porodične trenutke, a na spektakularnom otvaranju prisutni su dobili i poklone i uverili se u kvalitet benzinske stanice. Iako je godinama sinonim i omiljeno mesto za porodicu kada se radi o pauzama od vožnje na svim putevima širom Srbije, sada je potrošačima pružila nove mogućnosti


EU SMATRA DA EULEX IMA ZAKONSKI MANDAT ZA NASTAVAK MISIJE\nKoSSev, Koha\t subota, 27 jun 2020 13:33\nPRIŠTINA - Evropska unija smatra da EULEX ima zakonski mandat za nastavak operacije na Kosovu uprkos tome što kosovski predsednik, Hašim Tači, nije potpisao i izvršio razmenu pisama za formalni nastavak mandata, prenosi Koha.\nEULEX je na Kosovu zasnovan na nekoliko pravnih stubova, od kojih je jedan operativni plan EU za 2018. godinu, zajedničkih akcija EU, Rezolucija 1244 i razmena pisama i pozivnica od strane samog Kosova, izveštava Koha.\nPortparol za spoljnu politiku i bezbednost EU, Peter Stano, rekao je za Kohu da EULEX prema međunarodnom pravu deluje na Kosovu.\nKazao je da je u interesu Kosova, Evropske unije i zemalja članica EU da ojačaju vladavinu prava u institucijama na Kosovu, a prema njemu to očekuje i od građana Kosova.\nStano je takođe rekao da je Kosovo preuzelo obaveze Sporazumom o stabilizaciji i pridruživanju kako bi pomoglo jačanju vladavine prava putem misije EULEX. Takođe je pozdravio izjavu premijera, Avdulaha Hotija, prema kojoj je Vlada Kosova spremna i posvećena sprovođenju međunarodnih obaveza, a među njima EU vidi i nastavak misije EULEX.\nKURTI TAČIJU: NE ODBACUJEMO ZAHTEV ZA SLANJE IMENA MANDATARA\npetak, 17 april 2020 14:17\nVilhelm: Srbija postala konstruktivan faktor u regionu\npetak, 13 mart 2020 11:05


Hocu.ba Banja Luka: Održan šesti Start-up dan o unaprjeđenju biznis vještina za poboljšanje života cijele društvene zajednice – Hocu.ba\nU ponedjeljak 29.5.2017.godine, u Banja Luci se održao šesti start-up dan „Kreni“ u okviru projekta „Jačanje uloge mjesnih zajednica u Bosni i Hercegovini“ koji predstavlja zajednički projekat Vlade Švicarske i Vlade Švedske, a sprovodi ga Razvojni program Ujedinjenih nacija (UNDP).\nUčesnici šestog start-up dana „KRENI“ iz Banja Luke, Kotor Varoši, Laktaša, Ključa, Sanskog Mosta i Gradiške su imali priliku predstaviti svoje biznis ideje iz različitih oblasti koje imaju komponentu društvene odgovornosti kako bi pomogli svojoj zajednici. U toku samo sat vremena predstavljeno je rekordnih 44 ideja nakon čega su, uz pomoć stručnjaka koji podstiču društveni razvoj, kreirali start-up rješenja i iste predstavili stručnom žiriju.\nTri najbolje start-up ideje su nagrađene plaketom i novčanom nagradom koju je obezbijedio Grad Banja Luka:\n„Medena kućica“ (Kotor Varoš)\n„Hostel u Ključu“ (Ključ)\n„Trim straza“ (Banja Luka)\nIspred projektnog tima „Jačanje uloge mjesnih zajednica u Bosni i Hercegovini“, prisutnima se obratila Mersiha Ćurčić, savjetnica za lokalnu samoupravu, i kazala kako ovaj projekat daje građanima i građankama priliku da steknu znanja i ista primjene u svojim lokalnim zajednicama, te kako te njihove aktivnosti, ideje i angažmani u konačnici mogu da promjene viziju mjesnih zajednica, što i jeste jedan od ciljeva samog projekta.\nEdin Mehić, suosnivač Networksa, kazao je da je svih šest održanih start-upa u Tešnju, Zenici, Sarajevu, Bijeljini, Ljubuškom i Banja Luci, te ukupan broj učesnika/ca, dovoljan pokazatelj interesovanja ljudi za ovakve inicijative i potrebe da građani/ke mapiraju lokalne probleme, predlože njihova rješenja i primjenom start-up metodologije rade na njihovom rješavanju.\nStart-up danom u Banja Luci završen je ciklus od ukupno šest start-up dana, nakon čega počinju hackatoni i mentorisanje predloženih ideja u lokalnim zajednicama.\nAutor Admin "Kreni" Banja Luka dan Sart up\n« Poziv za studente: PUTUJEMO U EVROPU 2017\nCrashCourse: Sve što niste znali o centralnom nervnom sistemu »


Centar za ekologiju i održivi razvoj (CEKOR) je danas podneo krivičnu prijavu protiv nepoznatih lica u Rudarskom basenu Kolubara koji su po sumnji prošle godine izazvali opštu opasnost i pojavu klizišta u Junkovcu koje je krajem maja 2013. godine srušilo više kuća, trafo stanicu, voćnjake, te je izazvalo veliku zabrinutost stanovništva. Nadležno Ministarstvo prirodnih resursa, rudarstva i prostornog planiranja je obavestilo CEKOR septembra 2013. godine da je u toku istraga, međutim ni do danas javnosti nisu predstavljeni rezultati pomenute istrage.\nCEKOR već godinama sarađuje sa lokalnim zajednicama koje su izložene onečišćenjima i narušavanjima imovinskih prava u Kolubarskom regionu. Klizište u Junkovcu je najdrastičniji primer u kojem je oštećenim meštanima potrebna pomoć u ostvarivanju svih svojih prava. CEKOR se takođe zalaže da se postupak eksproprijacije sprovodi prema standardima Evropske banke za obnovu i razvoj (EBRD), imajući u vidu daje RB Kolubara korisnik kredita EBRD. Verujemo da će se ovim pokretanjem postupka po službenoj dužnosti meštanima vratiti poverenje u rad državnih organa i efikasno rešavanje svih spornih pitanja.\nZastupajući ugrožene žitelje Junkovca, Cekor tražii sprovođenje novog popisa ugroženih domaćinstava jer se pojavljuju nove pukotine u zemlji i objektima, pa se može očekivati da će usled predstojećih kiša doći do novih urušavanja objekata i potencijalnog ugrožavanja javne bezbednosti. To uključuje i izradu novog plana odlaganja otkrivke, jer se može zaključiti da stanje na terenu ne odgovara ranije odobrenim planovima. CEKOR se zalaže za puno informisanje javnosti o ovim pitanjima, te da se vode transparentni postupci uz uključivanje lokalne zajednice. Smatramo da je potrebno popraviti nedostatak komunikacije sa meštanima Junkovca i zainteresovanim ekološkim organizacijama kako bi se zaštitio celokupan spektar ljudskih prava u ovom području.


Kina o spoljnim silama: Protivimo se svesnom podsticanju nasilje u Kazahstanu\nKina: Oštro se protivimo spoljnim silama koje podstiču „obojenu revoluciju“ u Kazahstanu\nPortparol Ministarstva spoljnih poslova Kine Van Venbin takođe je rekao da se Kina snažno protivi tome da bilo koje spoljne sile ciljano podstiču nasilje u Kazahstanu i izazivaju društvene potrese.„Kineska strana podržava sve napore kazahstanskih vlasti koje će pomoći da što pre izađu na kraj sa haosom i snažno se protivi da spoljne sile svesno izazivaju društvene potrese i podstiču nasilje u Kazahstanu“, istakao je diplomata na brifingu.Prema njegovim rečima, Peking je spreman da pruži neophodnu podršku zemlji kako bi joj pomogao da prevaziđe poteškoće.Na pitanje novinara kakvu ulogu Šangajska organizacija za saradnju (ŠOS) može da ima u poboljšanju situacije u Kazahstanu, Van je odgovovorio da Kina, kao i druge zemlje-članice ŠOS-a, posvećuju povećanu pažnju situaciji u toj zemlji.Kako kaže, sve te države smatraju da će kazahstanske vlasti uspeti da reše problem na pravi način i spremne su da doprinesu da ŠOS igra aktivnu ulogu u stabilizaciji situacije.U Kazahstanu su 2. januara izbile demonstracije zbog drastičnog skoka cena gasa, a potom su protesti prerasli u nerede. Predsednik Kasim Žomart Tokajev se obratio ODKB za pomoć.Podsetimo, deklaraciju o osnivanju Šangajske organizacije za saradnju, koja predstavlja političku, ekonomsku i vojnu alijansu, potpisale su u Šangaju Kazahstan, Kirgizija, Kina, Rusija, Tadžikistan i Uzbekistan. Indija i Pakistan su se 2017. godine pridružile organizaciju.\nsvet, kazahstan, kina, šos, protesti\n12:47 07.01.2022 (Osveženo: 12:49 07.01.2022)\nKina se oštro protivi spoljnim silama koje pokreću nemire i podstiču „obojenu revoluciju“ u Kazahstanu, izjavio je kineski predsednik Si Đinping.\n„Peking se odlučno suprotstavlja spoljnim silama koje namerno stvaraju nestabilnost u Kazahstanu i podstiču obojenu revoluciju“, saopštio je Si u poruci predsedniku Kazahstana Kasimu Žomartu Tokajevu, prenosi Centralna televizija Kine.\nPortparol Ministarstva spoljnih poslova Kine Van Venbin takođe je rekao da se Kina snažno protivi tome da bilo koje spoljne sile ciljano podstiču nasilje u Kazahstanu i izazivaju društvene potrese.\n„Kineska strana podržava sve napore kazahstanskih vlasti koje će pomoći da što pre izađu na kraj sa haosom i snažno se protivi da spoljne sile svesno izazivaju društvene potrese i podstiču nasilje u Kazahstanu“, istakao je diplomata na brifingu.\nPrema njegovim rečima, Peking je spreman da pruži neophodnu podršku zemlji kako bi joj pomogao da prevaziđe poteškoće.\n„Kina je, kao bratski sused i stalni strateški partner Kazahstana, spremna da učini sve kako bi kazahstanskoj strani pružila neophodnu podršku i pomogla joj da se nosi sa problemima“, dodao je.\nNa pitanje novinara kakvu ulogu Šangajska organizacija za saradnju (ŠOS) može da ima u poboljšanju situacije u Kazahstanu, Van je odgovovorio da Kina, kao i druge zemlje-članice ŠOS-a, posvećuju povećanu pažnju situaciji u toj zemlji.\nKako kaže, sve te države smatraju da će kazahstanske vlasti uspeti da reše problem na pravi način i spremne su da doprinesu da ŠOS igra aktivnu ulogu u stabilizaciji situacije.\n„Održavanje bezbednosti i stabilnosti zemalja-članica ŠOS-a je ključni cilj i zadatak organizacije“, istakao je portparol.\nU Kazahstanu su 2. januara izbile demonstracije zbog drastičnog skoka cena gasa, a potom su protesti prerasli u nerede. Predsednik Kasim Žomart Tokajev se obratio ODKB za pomoć.\nPodsetimo, deklaraciju o osnivanju Šangajske organizacije za saradnju, koja predstavlja političku, ekonomsku i vojnu alijansu, potpisale su u Šangaju Kazahstan, Kirgizija, Kina, Rusija, Tadžikistan i Uzbekistan. Indija i Pakistan su se 2017. godine pridružile organizaciju.


U POVERENJU: Zimsko računanje vremena 2011. od ovog vikenda\nZimsko računanje vremena 2011. od ovog vikenda\nLetnje računanje vremena u Evropi završava se u noći između subote i nedelje.\nTako 30. oktobra u 03.00 sata treba časovnike vratiti za jedan sat, na 02.00 sata. Letnje računanje vremena u Evropi počinje poslednje nedelje marta i traje do poslednje nedelje oktobra.\nU Srbiji je letnje računanje vremena uvedeno 27. marta 1983. godine. Od 1995. godine satovi su pomerani u poslednjoj sedmici septembra na osnovu odluka koje je donosila Vlada, a pre pet godina donet je novi zakon kojim je letnje računanje vremena usklađeno sa Evropskom unijom.\nPrelazak na letnje vreme je uveden 1916. godine u zemljama severa Evrope, a od tada ga je prihvatilo oko 70 zemalja sveta, računajući da time štede električnu energiju tako što period dnevnog svetla sa ranih jutarnjih sati "premeštaju" na veče.


maj 2014. – Strana 8 – Poznati.info\nJelena Karleuša poznata je kao neko ko voli da uputi kritiku, bila ona pozitivna ili negativna. Ovoga puta na svojoj facebook stranici osvrnula se na nedavno održani Pinkov festival, za koji je imala samo reči hvale, baš kao i za … [više]\nDragana Mirković vratila se na Pink Tv, i to na velika vrata. Pinkov festival bio je odličan da se ozvaniči ponovna saradnja između pevačice i para Mitrović. Čelnici ove televizije udelili su joj nagradu za trideset godina uspešne … [više]\nGoga Sekulić posetila je nedavno jednu proslavu, gde ju je startovala TV ekipa jedne emisije. Ona je pred njihovom kamerom poručila da neće prestati da priča o pokojnom suprugu Igoru, iako joj mnogi zameraju na tome. "Posle … [više]\nDa li je moguće da će večni neženja George Clooney stati pred oltar? Sve su glasnija nagađanja kako će on i njegova devojka Amal Alamuddin uploviti u bračne vode. Prema natpisima medija George je taj koji je inicirao … [više]\nCameron Diaz voli svoj život\nCameron Diaz je lepa glumica koja iza sebe ima mnogo filmova u kojima je pokazala kako ima veliki talenat kada je u pitanju gluma. Priznala je da živi život o kojem je samo mogla da sanja i kako voli takav život. Izjavila je da je … [više]\nDragana Mirković na prvom Pinkovom festivalu dobila je nagradu za veoma uspešnu karijeru koja traje vec trideset godina. Pevačica, koja će svoj veliki jubilej proslaviti 3. oktobra koncertom u Kombank areni u Beogradu, u … [više]\nGoga Sekulić i Eva Ras izašle zajedno u provod na jedan popularni splav. Njih dve su zajedno lumpovale do jutra. Nakon Nikolije koja je u vremešnoj glumici Evi Ras pronašla najbolju prijateljicu, još jedna pevačica uradila je istu … [više]\nDarko Lazić i Ana Sević pozdravili su svoje mnogobrojne fanove fotografijom koja je nastala odmah nakon buđenja. Darko je sliku sa Anom objavio na društvenoj mreži Instagram. Pevački par svoje fanove pozdravljaju različitim … [više]


Ministar bez portfelja zadužen za inovacije i tehnološki razvoj u Vladi Srbije Nenad Popović boravi u Kini, gde je u Šenženu posetio sedište kompanije Huavei i ponovio poziv premijerke Ane Brnabić od pretprošle nedelje da menadžment te kineske tehnološke kompanije razmotri mogućnost otvaranja istraživačko-razvojnog centra (IRC) u Srbiji.\nPopović je rekao da Srbija želi da implementira iskustvo Huaveija u oblasti visokotehnološkog umrežavanja i digitalizacije, i naglasio da bi otvaranje IRC-a te kompanije u Srbiji omogućilo povoljnu investicionu klimu u zemlji i ubrzani razvoj ekonomije zasnovane na inovacijama i novim tehnologijama, prenelo je ministarstvo na čijem je čelu.\nPopović je u razgovoru sa globalnim predsednikom kompanije Huavei za vladine poslove Džej Žu Danom naveo da su srpski inženjeri prepoznati kao jedni od najboljih u svetu.\n"Želimo da tehnološke platforme i globalne inicijative Huaveija još više otvorimo za srpske studente i startapove, posebno u oblasti veštačke inteligencije i blokčejn tehnologija", kazao je Popović.\nDžej Žu Dan je rekao da ta kompanija prepoznaje izuzetan razvojni potencijal u Beogradu:\n"Huavei je u Beogradu uspostavio centar iz kojeg upravlja poslovanjem kompanije u šest zemalja u regionu. U sedištu Huaveija u Beogradu radi više od 100 inženjera, od čega je 80 odsto iz Srbije. Želimo da koristimo znanja srpskih inženjera na izgradnji i unapređenju globalne infrastrukture kompanije".\nPopović je obišao i izložbeni prostor kompanije Huavei, koji prikazuje rešenja ove kompanije u različitim oblastima, kao i posebnu postavku koja demonstrira mogućnost primene 5G tehnologije u različitim oblastima, kao što su pametni gradovi, pametne fabrike, medicina, virtuelna realnost...\nHuavei se našao pod udarom sankcija SAD zbog sumnji da usko sarađuje sa kineskim vlastima i da ih snabdeva podacima, koji predstavljaju opasnost po bezbednost Sjedinjenih Država.\nSrbija je nabavila nekoliko hiljada kamera od ove kompanije, koje poseduju softver za prepoznavanje lica i koje su delom, prema tvrdnjama u javnosti, već montirane u Beogradu, Novom Sadu i još nekim lokacijama po zemlji.\nIstovremeno, država ne odgovara na sve učestalija pitanja predstavnika civilnog društva i političkih partija, koje su zabrinute za zaštitu privatnosti građana Srbije i zbog nejasnih načina na koji se prikupljeni podaci sa bezbednosnih kamera pohranjuju i koriste.


U trci za Nikšić sedam partija i koalicija – Portal Nikšić\nU trci za…\nU trci za Nikšić sedam partija i koalicija\nZa 41 mjesto u nikšićkom parlamentu nadmetaće se SDP, Narodni pokret, koalicije „Crno na bijelo“, „Mir je naša nacija – Zaokruži slobodu“, „Za budućnost Nikšića“ i „Evropski tim za Nikšić“ i Grupa građana „Grade moj“.\nSedam odborničkih lista predato je sinoć do ponoći, kada je istekao rok za prijavljivanje za učešće na lokalnim izborima 14. marta u Nikšiću, piše Dan.\nOpštinskoj izbornoj komisiji liste su ranije predale Socijaldemokratska partija, koju predvodi Željko Nikolić, Narodni pokret biznismena Miodraga Dake Davidovića, i koalicija „Crno na bijelo Može Nikšić“, na čelu sa Tatjanom Đurišić Bečanović.\nJuče su to učinili i „Evropski tim za Nikšić“, predvođen Sanjom Damjanović, i koalicije „Mir je naša nacija Zaokruži slobodu“, koju predvodi Momo Koprivica, i „Za budućnost Nikšića“, na čelu sa Markom Kovačevićem, kao i Grupa građana „Grade moj“.\nPrema riječima Rada Perišića, predsjednika OIK-a, lista „Grade moj“ predata je kasno sinoć.\nKonačni redosljed učesnika izborne utakmice u Nikšiću biće poznat nakon što OIK utvrdi validnost prijavljenih lista.


Početkom osamdesetih u Cetinjskoj ulici u Beogradu otvorena je knjižara koju su vodili Bata Dramičanin, Aca Kothaj i Ivica Patlejh. To nije bila obična prodavnica knjiga, već mesto na kojem se akumulirala nova energija, značajna za razvoj beogradskog novog talasa. Tu su se svakodnevno odigravala neformalna druženja i tribine, značajnih kulturnih persona tadašnjeg horizontalnog i vertikalnog Beograda, kako su to voleli da definišu publicisti Dragoš Kalajić ili Isidora Bjelica.\nU jednom delu knjižare bio je okrugli stočić sa stolicama na kojima su sedeli mnogi velikani Beograda od Mome Kapora i Bogdana Tirnanića, preko Jovana Ćirilova, do Borisa Miljkovića, Tucka Dimitrijevića i Srđana Šapera. U tu knjižaru mladi ljudi su dolazili da bi slušali dobru šansonjersku muziku od Paola Kontea do Okudžave po izboru Bate, Ace i Ivice.\nDivno je to mesto bilo...\nŽivot kao zabava\nU filmu Miše Radivojevića i scenariste Nebojše Pajkića „Dečko koji obećava“ postoji scena u kojoj glavni junak Slobodan Milošević zaluta na jednu gradsku žurku na Senjaku.


MOMČILO UZELAC Archives - Radio Dunav\nOznaka: MOMČILO UZELAC\nPola sata bilo je dovoljno fudbalerima apatinske Mladosti da zabeleže trijumf u meču 14. kola Vojvođanske lige – grupa “Sever”. Apatinci su na stadionu kraj Dunava savladali ekipu Potisja iz Kanjiže rezultatom 3:1 (3:0). Od samog starta meča domaći su krenuli silovito. U 4. minutu dosuđen je slobodan udarac za Mladost na 25 metara udaljenosti […]\nTEREKVEŠ ZAKOMPLIKOVAO SITUACIJU LIDERU PFL SOMBOR\nFudbalski klub Terekveš iz Svilojeva je u okviru 25. kola Područne fudbalske lige Sombor kao gost savladao ekipu Poleta iz Karavukova sa 1:0. Odbrane i jedne i druge ekipe su dominirale tokom utakmice pa je viđen samo jedan pogodak za 90 minuta fudbala. On je delo Uzelca koji je nakon dobre akcije fudbalera Terekveša pogodio […]


Samo jedan policijski čamac na čitavom akvatorijumu Smedereva – LIPE.rs\nIzvor: Udruženje profesionalnih lađara Srbije, 23. novembar 2020 – „Pirati na Dunavu pljačkaju brodove“, „Još jedna krađa sa broda u Smederevu“, „Zbog dunavskih gusara, plovidba uz policijsku pratnju“, „Nemački brod na meti smederevskih pirata“ – samo su neki od naslova koji su poslednjih meseci „proslavili“ akvatorijum Smedereva. O tome zašto je to tako i šta bi trebalo učiniti da tako ne bude ponovo se oglasilo Udruženje profesionalnih lađara Srbije, čiju objavu prenosimo.\nU protekle tri nedelje, tačnije od početka novembra, od kolega koje plove kroz Smederevski akvatorijum i od onih kojima je luka utovara/istovara Smederevo, dobili smo informacije o pojačanoj aktivnosti pripadnika rečne policije. Rezultat ovakvih aktivnosti je svakako pozitivan i za svaku pohvalu, jer u proteklom periodu nije prijavljena nijedna krađa ili pokušaj pljačke na brodovima i plovnim objektima na tom delu Dunava.\nČinjenica da je svaki početak težak je dodatno potrekpljena stanjem na terenu. Naime, rečna policija Smederevo raspolaže jednim jedinim čamcem, otvorenog tipa, bez osnovne navigacijske opreme, sa samo jednim motorom. Pripadnici smederevske policijske jedinice su primorani da rade u uslovima koji su daleko od dobrih i uz velike napore se trude da obave svoj zadatak i zaštite imovinu i posade od lokalnih razbojnika.\nKako se bliži zima, temperature na vodi su sve niže i povećana vlažnost vazduha čine subjektivni osećaj hladnoće još jačim usled višesatnog boravka na otvorenom. Policijski čamac nema kabinu koja bi posadu zaštita od kiše i hladnoće a kako su magle učestala pojava u ovo doba godine, nedostatak radara ili bilo kakve elektronske karte je dodatni problem ovim ljudima. Usled niskih temperatura, primorani su da predahe od hladnoće potraže na brodovima usidrenim u sektoru ili da se vrate u bazu i samim tim prepuste sav prostor i vreme razbojnicima da neometano nastave svoje aktivnosti. Prijavljen nam je i jedan slučaj da je usled guste magle čamac ostao „zarobljen“ uz jedan brod gde je posada broda ponudila utočište od hladnoće policajcima u patroli te ih je potom brodom prebacila do pontona jer nisu imali nikakvu opremu za plovidbu u uslovima smanjene vidljivosti (radar i elektronska karta).\nOvom prilikom apelujemo na nadležno ministarstvo da obezbedi adekvatnu opremu pripadnicima rečne policije u vidu čamca koji može da pruži uslove za višesatni ili višednevni boravak na vodi, sa adekvatnom opremom za radio vezu sa brodovima, radarom i opremom za praćenje brodova (ECDIS). Takođe opet predlažemo uvođenje „vruće linije“ odnosno direktne telefonske veze sa dežurnom patrolom rečne policije jer pozivanje preko 026/192 u slučaju potrebe ili nužde iziskuje previše vremena, a u ovakvim situacijama ključna je brza reakcija.\nFoto: N. Pavlović za podunavlje.info©\nThe post Samo jedan policijski čamac na čitavom akvatorijumu Smedereva appeared first on podunavlje.info.\nPrevious Poslednji dan za prijavljivanje učesnika 12. Stihovizije\nNext U bolnici 30 zdravstvenih radnika obolelo ili izolovano zbog kontakata


Trogodišnjica Vučićeve najave povlačenja sa čela SNS - Istinomer\nU emisiji „Hit tvit“ na TV Pink, Vučić je, govoreći o aktuelnim protestima i epidemiji virusa korona, istakao da želi da se obrati javnosti „kao predsednik svih građana“.\nMeđutim, ovakva najava od predsednika Srbije mogla se čuti u više navrata u poslednje tri godine. Naime, u julu 2017, nakon pobede na predsedničkim izborima, najavio je da će na početku 2019. napustiti najvišu stranačku funkciju.\nOn je u emisiji “Ćirilica“ TV Happy rekao da će u januaru 2019. godine predložiti kandidata koji će ga naslediti na mestu predsednika SNS.\nNa početku 2018, opet u istoj emisiji, Vučić je kazao da će biti predsednik Srpske napredne stranke još najviše godinu dana.\nBudući da nije podneo ostavku na mesto predsednika SNS Istinomer je tu njegovo obećanje ocenio kao neispunjeno. Ali, i u narednom periodu predsednik Srbije nastavio je da najavljuje isto.\nSednica Glavnog pdbora SNS, jun 2019 / Foto: FoNet/Aleksandar Barda\nOpet u julu, ali prošle godine, napomenuo je da „nema sumnje da će sledeće godine neko drugi preuzeti SNS“. Na pitanje da li to znači da se neće kandidovati na skupštini stranke, on je odgovorio da je „to više puta rekao“ i da „nije to neka novost, ni tajna“.\n'Kako je naveo, 'mora čovek da zna kada je vreme da dođe do određenih promena i da zna kada je vreme da sebe na poistoveti sa državom i da pomisli da je to samo za njega'.\nU oktobru 2019, na konstataciju novinarke „Alo“ da je najavio da će te godine otići sa čela SNS i objaviti ime naslednika, Vučić je odgovorio da će „uskoro uslediti promena“.\nI mesec dana kasnije, nakon sednice Predsedništva SNS, rekao je da će Skupština stranke biti održana najverovatnije nakon predstojećih izbora i da uskoro neće biti predsednik partije.\nA u maju ove godine, pred parlamentarne izbore, Vučić je kazao da će se do kraja 2020. povući sa čela SNS.\nBeta, 7. 5. 2020. godine\n'To ćemo ove godine da završimo. Pomerila nam je sve korona, ali ćemo svakako to ove godine da završimo', rekao je Vučić večeras na televiziji Hepi, o odlasku s mesta predsednika SNS.\nTom prilikom naglasio je i da se „nada da neće biti kandidat“ na predsedničkim izborima 2022. godine. „Za godinu i po dana su predsednički izbori. Mi ćemo izaći sa našim kandidatom, verujem da ću učestvovati u izboru kandidata koji će moći da pobedi. Nadam se da ja neću biti kandidat, da ćemo naći boljeg kandidata“, naveo je Vučić.


SNS: Netačne i neproverene informacije DS-a | VRANJENEWS\nSNS: Netačne i neproverene informacije DS-a\n10.08.2018 12:56 » 13:01\nSaopštenje Demokratske stranke u kojem na osnovu neproverenih i netačnih informacija koje je izneo jedan „žuti“ bulevarski medij, napada GrO Srpske napredne stranke i funkcioneri Goran Đorđević i Goran Nikolić, pokazuje ustaljenu matricu, i građani Vranja odavno već znaju sve - navodi se u saopštenju naprednjaka koje prenosimo u celosti.\n- Pre svega pokazuju i dokazuje odavno poznatu lokalnu političku formulu:\nNaravno, ova sinhronizovana politička predstava ovog lokalnog medijskog i političkog subjekta, nas iz GrO Srpske napredne stranke ne iznenađuje i ne zabrinjava.\nČak nas ne iznenađuje i neprofesionalno, kvazi novinarstvo dva čoveka koji tokom ovih godina krše sve norme novinarske etike u svom Don Kihotovskom ličnom obračunu sa naprednom strankom.\nNa kraju gospodo iz Demokratske stranke, poručili bi vam da se na vašem mestu ne bi puno radovali predstojećim izborima, ali možda vam se istvari „želja“.\nI političkom laiku je jasno da nakon sledećeg izbornog procesa odlazite na smetilištu političkih stranaka i u nepovratni politički zaborav - navodi se u saopštenju SNS-a.


Putin dobio od pape medalju Anđela mirotvorca - Sputnjik Srbija\n22:38 10.06.2015 (osveženo 16:19 05.10.2015) Preuzmite kraći link\nRuski predsednik Vladimir Putin i papa Franja su tokom današnjeg jednosatnog susreta koji su održali iza zatvorenih vrata u papinoj privatnoj biblioteci u Vatikanu razmenili poklone.\nPapa je poklonio Putinu medalju sa likom anđela koji donosi mir, pravednost i solidarnost.\n„To je medalja koju je proizveo umetnik prošlog veka. Na njoj je tekst o tome da nam jevanđelje u život unosi svetlost i radost, a tu su i geopolitička razmišljanja o nama i o našem životu“, rekao je papa.\nNa završetku susreta, papa je uz pozdrav Putinu preneo i najbolje želje patrijarhu moskovskom Kirilu.\nPredsednik Rusije Vladimir Putin izjavio je danas da je zadovoljan razgovorima koje je imao sa rimokatoličkim poglavarom papom Franjom, kao i sa premijerom Italije Mateom Rencijem.\nPapa Franja pozvao je danas ruskog predsednika Vladimira Putina, koji boravi u poseti Italiji, da učini „značajan i iskren napor radi ostvarenja mira“ u Ukrajini, saopštio je portparol Vatikana Federiko Lombardi.\nTokom privatnog razgovora koji je trajao 50 minuta, papa Franja je rekao da „sve strane moraju biti predane Sporazumu iz Minska“, prenela je „Ansa“.\nPapa je dodao da je neophodno naći način za rešavanje ozbiljne humanitarne situacije u Ukrajini, koju potresaju sukobi.\nSve strane moraju osigurati pristup humanitarnim radnicima i doprineti primirju u regionu, rekao je poglavar Rimokatoličke crkve, prenosi „Ansa“.\nRazgovori su uglavnom bili posvećeni konfliktu u Ukrajini i situaciji na Bliskom istoku, dodao je Lombardi.\npokloni, razgovori, minski sporazum, ukrajinska kriza, Sergej Lavrov, Federiko Lombardi, Patrijarh Kiril, Papa Franja, Mateo Renci, Dmitrij Peskov, Vladimir Putin, Vatikan


NAJMLAĐA DEVOJKA U SRBIJI KOJA JE ZAMRZLA JAJNE ĆELIJE IMA SAMO 16 GODINA - krioprezervacija kao medicinski i društveni fenomen\nUsled jurnjave za karijerom, na zapadu je postalo normalno da se uloga majčinstva ostavi za kasnije, te da se posegne za zamrzavanjem jajnih ćeija.\nNjima u tome pomažu čak i poslodavci u velikim kompanijama kao što su Facebook i Apple, tako što im za 30. ili 35. rođendan poklanjaju tu uslugu. Sa druge strane, u Srbiji se osim iz zdravstvenih problema na takav korak mahom odlučuju pametne, poslovne žene koje ne mogu da nađu partnera.\nIpak, ne može se govoriti o trendu ili hiru, kako je u svojoj poslednjoj emisiji pokušala da sugeriše Mira Adanja Polak.\nProf. dr Slobodan Radulović, stručnjak za oblasti vantelesne oplodnje i borbe protiv steriliteta, kaže za Telegraf da se sa zamrzavanjem jajnih ćelija počelo pre 30 i nešto godina, i da to nije nikakva nova metoda, ali da se za razliku od "social egg freezing" ono u početku radilo iz čistih medicinskih razloga.\n- Na ideju zamrzavanja jajnih ćelija došlo se zbog žena koje moraju da idu na operaciju otklanjanja jajnika zbog karcinoma, ili na zračenje, koje definitivno oštećuje jajnike, ili u slučaju dugotrajnih hemioterapija. Takođe, zamrzavali smo i tkivo jajnika u slučaju da je posredi hitna procedura, pa nema vremena da se uđe u proces zamrzavanja, kada smo mi u toku operacije, kad bi se otklanjali jajnici, uzimali delić tkiva i stavljali ga u tečni azot pri temperaturi od minus 196 stepeni C - objašnjava on.\nProfesor Radulović dodaje da najmlađa žena koja je u aktuelnom trenutku rešila da zamrzne jajnu ćeliju ima samo 16 godina.\n- Morali smo da joj otklonimo jajnike zbog prvobitne bolesti, tako da smo iskoristili šansu i istovremeno smo uzeli jajne ćelije u slučaju da ona u kasnijem životu poželi da se ostvari u ulozi majke.\n- Takvih slučajeva je mnogo više, od ovih koji se rade kada žena želi da produži svoju fertilnu sposobnost (jer zbog posla i drugih obaveza nema mogućnost da rađa decu). Naša žena je i dalje konzervativna, zatvorena... Dešava se i da se predomisli posle nekog vremena uz objašnjenje da ne može da bude samohrana majka, da ne želi da bude majka uopšte itd, ali i da se nikada ne vrati po svoj zamrznuti reproduktivni materijal.\n- Pričati koliki je procenat socijalnog zamrzavanja jajnih ćelija je jako nezahvalno, voleo bih da se odradi neka ozbiljna socijalna studija i da se onda vidi, ako pričamo o Srbiji.\n- U svetu je to trend koji se prihvata kao normalan, gde medicinska nauka omogućava i tu pogodnost i to je po meni odlična priča gledano iz svakog ugla, socijalnog i medicinskog - zaključuje doktor koji je prvi obavio vantelesnu oplodnju u Srbiji.\nKako kaže, za razliku od zapada kod nas je problem to što se na taj korak žene kasno odlučuju.\n- To nije dobro jer se zbog godina i starosti jajne ćelije smanjuje stepen uspešnosti trudnoće, tako da sada propagiramo i razmišljamo da je bolje od 35 godine života zamrzavati jajne ćelije, a ne oko 40 - objašnjava dr Radulović.\nCena ove procedure iznosi oko 2.000 evra u dinarskoj protivvrednosti, materijal se čuva do pet godina, iako su istraživanja pokazala da bi mogao da opstane i do 200 godina bez promena hemijskog i biološkog svojstva.


Ružić o proceduri kada su dva deteta u odeljenju pozitivna, rekreativnoj nastavi – DnevniZurnal\nby admin 31/08/2021, 14:26 1.6k Views\nMinistar prosvete, nauke i tehnološkog razvoja Branko Ružić, govoreći za N1 o početku nove školske godine, kaže da ukoliko jedno dete bude pozitivno, ide u karantin i ide na onlajn nastavu 10 dana ili dok se ne izleči, a ako su dva deteta pozitivna – onda će celo odeljenje ići 10 dana na onlajn nastavu, ne kao prethodne godine – 14 dana. Roditelji, u slučaju da postoje zdravstveni razlozi, uz mišljenje lekara specijaliste, imaju pravo da zatraže da to dete prati nastavu onlajn, kaže ministar. “Ako je škola koja bi trebalo da ide na rekreativnu nastavu u zelenoj zoni, a destinacija je takođe u zelenoj zoni, nema razloga da bude bilo kakvih problema uz poštovanje u tom trenutku važećih epidemioloških mera”, navodi. Govoreći o međustranačkom dijalogu, Ružić kaže da se nada da će uroditi plodom, dodajući da niko neće u Srboiji oktroisati izbore.\nNakon skoro tri meseca pauze, đaci se u sredu vraćaju u školske klupe. U skoro svim školama primenjivaće se neposredna nastava, osim u nekoliko srednjih škola u 16 opština. Prema ranijoj odluci ministarstva i Kriznog štaba, nastava će se održavati na osnovu tri modela, a nedeljno će se pratiti epidemiološka situacija i na osnovu toga odlučivati o tome koji će se model nastave primenjivati.\nRužić je, gostujući u Novo danu, rekao da će deca pohađati nastavu od 45 minuta po času, u punim odeljenjima, na konvencionalan način i da je to važno sa apekta prioriteta svih prioriteta – a to je obrazovanje naše dece. Razmatrali smo sa zdravstvenom strukom studiozno sve opcije, i izašli smo sa predlogom mera popularno nazvanim semafor, podsetio je.\n„Koristim priliku da poželim sreću svoj deci koja kreću u škole, uz intoniranje himne prvi put u istoriji, zbog simbolike – nije važan tajming, važno je da poštujemo svoje državne simbole i da baštinimo nacionalni identitet i identitet svih građana i građanki“, rekao je Ružić.\nGovoreći o tzv. crvenom svetlu, kaže da se nada da će ono biti svedeno na najmanju moguću meru. A da bismo došli do tog ideala, važno je da se proces vakcinacije nastavi, i da se svi građani i građanke, ne samo prosvetni radnici, u što većem brojom vakcinišu i biće nam lakše da na ovom zelenom svetlu kormilarimo ovom školskom godinom, kaže Ružić, navodeći da se apel (da se ljudi vakcinišu) i Vlade i Ministarstva prosvete svakodnevno šalje svima, jer je to jedini način da se sa ovom pošasti izbori.\nMinistar je objasnio kako će funkcionisati ceo proces i dodao da će Tim za škole, koji u kontinuitetu radi, menadžerisati sve. Pratićemo svaku jedinicu lokalne samouprave i svaki predlog, koji ćemo dobijati utorkom od lokalnog štaba, naveo je. Ministar kaže da će lokalni štab, u saradnji sa Zavodom za javno zdravlje, davati preporuke Timu za škole koji će ih razmatrati, uz to sagledavati parametre koji su – broj zaraženih, broj vakcinisanih, broj pozitivnih, kao i to da li se svih pet mera na polju prevencije praktikuju…\n„Odluka se donosi na nivou lokalne samouprave, lokalnog štaba, koji utorkom šalje predlog preko školske uprave Timu za škole, Tim za škole razmatra to, šalje školskog upravi i do petka, u 10h ujutro najkasnije, svaka lokalna samouprava biva obaveštena da li dolazi do promene obrazovno-vaspitnog modela od ponedeljka i do 12h (u petak) je obavezno da sve škole budu obaveštene i naravno i roditelji i deca“, dodao je.\nOpština Tutin koja nema više od 12 procenata vakcinisanih će početi sutra u crvenoj zoni, kaže ministar dodajući da je to jasan pokazatelj da je vakcinacija jedini lek da živimo jedan normalan život u svoim segmentima društva. Važno je da svi shvate ozbiljnost ove situacije i da ne zaborave da je država Srbija obezbedila široku lepezu vakcina koje su besplatne, i da bi bilo logično da to iskoriste, kazao je gost Novog dana.\nU Tutinu, pojašnjava ministar, samo srednje škole idu onlajn, od prvog do četvrtog razreda idu podeljeni u dve grupe, a časovi traju po 30 minuta, a od petog od osmog razreda đaci idu kombinovano – jedan dan neposredno, jedan dan onlajn. Nadam se da će se ta situacija u Tutinu popraviti ili u bilo kojoj opštini, gde ima tih pokazatelja rizika, navodi.\nJoš 15 lokalnih samouprava kreće u žutom, i to se odnosi, kako kaže ministar, na srednje škole.\nRužić navodi da nije obrazovni sistem taj koji je rizičan, u kom je došlo do transmisije, navodeći da su deca i nastavno i vannastavnoh osoblje pokazali odgovornost, međutim, i tu situacija zavisi od ponašanja opšte populacije.\n„Ukoliko jedno dete bude pozitivno, ide u karantin i na onlajn nastavu deset dana ili dok se ne izleči, ako su dva deteta pozitivna – onda će čitavo odeljenje ići 10 dana na onlajn nastavu, ne kao prethodne godine 14 dana“, kazao je ministar.\nGovoreći o iskustvu od prošle godine, ministar je primetio da se na kvalitet obrazovanja odrazio kombinovani model koji su imali srednjoškolci, a koji je u to vreme, kako kaže, bio neophodan. jOni su jedne nedelje imali neposrednu nastavu, druge su imali onlajn, ali su učenici, kako kaže, tih nedelju dana kada su radili na daljinu shvatali kao mali raspust.\nNaš predlog iz Ministarstva je da ovu godinu otpočnemo sa ozbiljnom edukacijom kako bi došlo do podizanja nivoa svesti, kaže. Podseća da je i Unicef predlaže da škole budu otvorene, da traju časovi 45 minuta. Bilo bi logično da svi prosvetni radnici pokažu stepen odgovornosti i solidarnosti, jer rade jedan plemenit posao i hvala im za sve što rade i što su radili, kao i zdravstveni radnici – to su najvažnija zanimanja u pogledu sticanja svesti o potrebi vakcinacije, ističe ministar.\nŠto se tiče škola, ministar kaže da za sada nemaju plan da uvode obavezno testiranje, ali dodaje da će razgovarati i o tome na sednicama Kriznog štaba, ističući da se na svemu radi zajedno sa Batutom i da postoje referentni protokoli.\nMaske, rekreativna nastava…\nMaske su, ističe ministar, i dalje tretirane u svetu kao jedna od brana prenošenju koronavirusa kapljičnim putem. One su neophodne kada đaci odgovaraju, jave se za reč, razgovaraju, između neće biti u obavezi da ih imaju, navodi, uveren da će učenici biti odgovorni po tom pitanju.\nVakcinisani nastavnici nisu u obavezi da nose maske, osim kad su na metar i po od učenika, dodao je.\nZa slučaj da neka lokalna samouprava mora da pređe na onlajn, a dobije tu odluku u petak za ponedeljak, ministar kaže da je i za te slučajeve sve spremno i da su nasnimljeni sadržaji potrebni za nastavu.\nŠto se rekreativne nastave tiče, uz određen uslove, biće moguća. „Ako je škola koja bi trebalo da ide na rekreativnu nastavu u zelenoj zoni, a destinacija je takođe u zelenoj zoni, nema razloga da bude bilo kakvih problema uz poštovanje u tom trenutku važećih epidemioloških mera“, kaže ministar.\nO himni, besplatnim udžbenicima…\nHimnu na početku škole vidi kao baštinjenje identiteta naše nacije, što, kako kaže, treba usaditi našoj budućnosti, dodajući da se svi osećamo ponosno kad čujemo himnu na pobedničkim postoljima.\nU konsulataciji sa predsednicom Vlade i predsednikom Republike, doneli smo odluku koja je, po meni, nadam se za najšire narodne mase sasvim prihvatljiva, dodao je. Ako nema razglasa, kaže – svaka škola ima hor, pa i na taj način biće moguće intoniranje himne.\nUpitan o besplatnim udžbenicima Fondacije Alek Kavčić, uz podsećanje da su se neke škole opredelile za to, ali mnoge nisu, pa postoji konfuzija, ministar kaže da bi lično voleo da su svi udžbenici besplatni. On navodi da uz infrastrukturu koju u toj oblasti radi država, da ona izdvaja i 700 miliona dinara za tradicionalne i 720 miliona za digitalne udžbenike namenjene kategorijama lošijeg materijalnog stanja ili za decu koja koriste prilagođene udžbenike ili rade po individualnom planu.\nRužić kaže da ministarstvo ne bira koje će udžbenike određena škola da odabere i da ne može u tom smislu da arbitrira. Kaže da je briljantna ideja da identitetske udžbenike u nekoj perspektivi štampa državni Zavod za udžbenike i nastavna sredstva (maternji jezik, istorija, geografija).\n„Nadam se da će dijalog uroditi plodom, niko izbore neće oktroisati“\nUpitan o međustranačkom dijalogu, Ružić kaže da iz pozicije Vlade Republike Srbije i pripadnosti jednoj od vladajućih stranaka može da ukaže „na činjenicu da tim dijalogom kvalitetno kormilari predsednik Skupštine Ivica Dačić“, da oba imaju specifičnu težinu, a da valjda imaju za intenciju da se dođe do održivog rešenja.\n„Ja ga (održivo rešenje) poodavno vidim, ali da li će svi akteri u tom dijalogu biti zadovoljni ili će se ponašati kao Kalimero ili kao dete koje ispred izloga plače što tata i mama neće da mu kupe Najk patike, ja zaista ne znam“, kaže.\nRužić kaže da smatra da je odgovoran odnos – bilo opoziciono nastrojene političke opcije ili onih koje su u okviru vladajuće strukture – da zarad onih koji im veruju, da učestvuju na izborima, „a ne da ih bojkotuju ili pokušaju da budu oktroisani, jer ih niko neće oktroisati, to u Srbiji ne postoji, niti će postojati“.\nIskreno se nadam da će dijalog uroditi plodom i da će zaista svi oni koji su zainteresovani za budućnost Srbije – učestvovati na izborima, zaključio je Ružić.


Frid: Savez Srbije i Rusije ne bi bio od pomoći srpskom narodu\nEkspret za ruska pitanja u Atlantskom savetu i bivši visoki američki diplomata Danijel Frid ocenio je da savez Srbije i Rusije ne bi bio od pomoći srpskom narodu.\n"Ne znam kako bi ideja da Srbija postane privezak Rusije ili bude pod ruskom kontrolom ili deo Putinovog sistema bila od pomoći Srbiji ili srpskom narodu", rekao je Frid za Glas Amerike.\nPrema njegovom mišljenju, "osnovna poenta je da Srbija realizuje svoju evropsku budućnost, a ne budućnost jednog od prijatelja Moskve, koji imaju tendenciju da ne budu naročito uspešni".\n"Ne govorim o tome da Srbija postane saveznik Sjedinjenih Država, možda su sećanja na rat na Kosovu suviše sveža za to. Ako Srbija ne želi da kupuje američku vojnu opremu zašto ne kupi francusku jer su odnosi sa tom zemljom u redu?", upitao je Frid.\nRusija je Srbiji krajem jula uručila deset oklopno-izviđačkih vozila za koja predsednik Srbije Aleksandar Vučić tvrdi da su dobijena na poklon.\n"U okvirima bivše Jugoslavije, Kosovo, Republika Srpska, BiH, nisu stabilne oblasti. Problem nije ova vojna oprema koja je uzgred rečeno zastarela. To je u osnovi ruski škart i Srbija ne dobija nešto najbolje. Problem je u sugestiji da je Srbija još uvek zainteresovana da postane neka vrsta mosta između Rusije i Zapada ili neka vrsta neutralne zemlje, a ja jednostavno ne vidim kako je to u bilo čijem interesu", smatra američki stručnjak.\nFrid misli da je Rusija zainteresovana da privuče što je moguće više država klijenata.\n"Ona nastoji da podstakne anti-zapadna osećanja u Srbiji, a rezultati toga su savršeno predvidljivi. Ruski saveznici obično završe u siromaštvu, korupcija je na višem nivou, imaju slabiju vladavinu zakona i manje su integrisani u svetsku zajednicu od zemalja koje nastoje da se približe EU", rekao je Frid.


Habitat for Humanity - krov nad glavom za skoro dva miliona ljudi - Gradjevinarstvo.rs\nHabitat for Humanity jeste neprofitna, hrišćanska, organizacija koju su 1976. godine osnovali Millard Fuller i njegova žena Linda. Osnovni cilj organizacije jeste da obezbedi krov nad glavom za ugrožene porodice širom sveta.\nKako se navodi na njihovom sajtu, od osnivanja do danas organizacija je izgradila i rekonstruisala preko 350.000 domova u celom svetu, obezbedivši smeštaj za 1,75 miliona ljudi.\nUz pomoć volonterskog rada i donacija u vidu novca i materijala, Habitat zajedno sa porodicama uspeva da im obezbedi trajni, jednostavni i pristojan smeštaj. Kuće se zatim prodaju tim porodicama po povoljnim kreditima, a mesečne rate koje novi vlasnici plaćaju idu u fond iz kog se finansira dalja izgradnja kuća za druge ugrožene porodice.\nvolonteri i budući vlasnici zajedno podižu zid od OSB-a na jednom od projekata organizacije Habitat for Humanity\nHabitat na svom sajtu ističe da se ne radi o "giveaway" programu (jednostavno davanje), već da porodice, pored toga što otplaćuju kuću i preuzimaju odgovornost za dalje finansije, imaju obavezu i da ulože lični rad.\nDo sada je Habitat radio u 90 zemalja širom sveta i preko 3.000 lokalnih zajednica. Na projektima sarađuju i lokalne kancelarije Habitat-a koje pružaju pomoć i u vidu različitih treninga, obuke, i potrebnih informacija.\nSedište Habitata za region Evrope i centralne Azije nalazi se u Bratislavi, Slovačka. Više o organizaciji možete pogledati na njihovom sajtu - link na kraju teksta. Takođe, preporučujemo da pročitate i priču o organizaciji Architecture for Humanity (Arhitektura za čovečanstvo - link na kraju teksta).\nKriza i Habitat for Humanity\nPo prvi put za skoro tri decenije postojanja, ogranak organizacije Habitat for Humanity iz mesta Helen u Montani možda neće biti u mogućnosti da završi izgradnju doma do kraja godine za jednu od porodica kojima pomaže.\nZavršeno je oko dve trećine projekta a oko 90% budžeta koji organizacija ima na raspolaganju formirana je zajmovima. Iz organizacije kažu da ih je svetska ekonomska kriza teško pogodila i pozivaju sve ljude da im pomognu da sakupe dodatnih 20 do 23 hiljade dolara da završe ovu kuću.\n- Ovo je frustrirajuće - kaže izvršni direktor ogranka Melony Bruhn - Nadamo se da će nam ljudi pomoći da uselimo ovu porodicu do Božića. Još od 1992. godine uspevamo da sagradimo najmanje jednu kuću godišnje i ne bih da nam ovo bude prva godina od tada u kojoj nećemo uspeti da uselimo jednu porodicu u svoj novi dom.\nArhitektura za čovečanstvo (Architecture for Humanity) - najveća mreža održivih projekata za ugrožena područja i zajednice (video) - href="https://www.gradjevinarstvo.rs/tekstovi/969/820/arhitektura_za_%C4%8Dove%C4%8Danstvo_-_najve%C4%87a_mre%C5%BEa_odr%C5%BEivih_projekata_za_ugro%C5%BEena_podru%C4%8Dja_i_zajednice_%28video%29


Toni Bler u kampanji laburista\nToni Bler se aktivno uključio u kampanju laburista\nSvet Autor:Beta/AFP/AP07. apr. 201514:48 > 14:50\nBivši britanski premijer Toni Bler, aktivno se uključio u kampanju svojih laburista, navodeći da bi zemlja mogla da uđe u ekonomski haos ako konzervativci premijera Dejvida Kamerona pobede na izborima u maju.\nBler, poznat kao vešt retoričar koji može komplikovana pitanja da izloži na jasan način, laburistima donosi harizmu koja je pomogla toj stranci da tri puta pobedi na izborima, ali donosi i rizike.\nNjegov ulazak u kampanju je kocka za laburiste, pošto je Blerovo nasleđe umrljano veoma nepopularnom odlukom o učešću Velike Britanije u intervenciji u Iraku, ali i, kako navodi Gardijan, privatnim poslovima koji se prepliću s funkcijom izaslanika za Bliski istok.\nBler se već ranije uključio u kampanju Laburističke partije donirajući po 1.000 funti za kandidate u 106 ključnih izbornih jedinica, ali je troje kandidata odbilo taj novac zbog imidža donatora.\nBivši premijer je danas rekao da će Kameronov pokušaj da se dodvori desnom krilu svoje stranke i preotme glasove od evroskeptičnog Ukipa najavom referenduma o izlasku iz Evropske unije, ugroziti radna mesta i doneti neizvesnost u britansku ekonomiju.\n„Strasno verujem da bi odlazak iz Evrope oslabio Veliku Britaniju u svetu“, rekao je Bler i zatražio od glasača da pogledaju širu sliku i razmotre posledice i rizike referenduma.\nBler se, međutim, danas nije pojavio s vođom labustista Edom Milibandom, s kojim, kako navodi britanska štampa, nije u najboljim ličnim i političkim odnosima, mada ih zbližava proevropska politika.\nKonzervativci su, s druge strane, ocenili da ulazak Blera u kampanju pokazuje znake očajanja među laburistima.\nizboriToni BlerVelika Britanija\nKako danas izgleda dečak sa jedne od najšokantnijih fotografija iz Afrike\nZelenski optužuje ruske snage za genocid, Rusi tvrde - zauzet grad u Donjecku\nAl Džazira će zbog ubistva novinarke podneti tužbu protiv Izraela u Hagu\npre 56 min 5


Novi Sad: Bend doneo zrenjaninsku vodu publici na 'konzumaciju' | Autonomija\nNovi Sad: Bend doneo zrenjaninsku vodu publici na ‘konzumaciju’\n"‘Zrenjaninska žuja’ predstavlja zapravo jedan apsurd u kojem živimo i iz kojeg nikako da izađemo"\nZrenjaninski bend “Neke face”, koji je sinoć nastupio na “Water festivalu” u Novom Sadu, doneo je sa sobom na binu balone zrenjaninske neispravne, žute vode i ponudio publici da je proba “na svoju odgovonost”.\nBend je želeo da skrene pažnju na problem sa pijaćom vodom u Zrenjaninu, jer građani tog grada ne smeju da je koriste niti za piće, niti za druge svrhe, decenijama zbog velikog niova zagađenosti.\nČlanovi benda su pozvali prisutne da probaju vodu na svoju odgovornost, i poručili da će svakome ko se odvaži da je proba “platiti 50 dinara”.\n“Ovako mi već godinama. Kupujemo svaki dan vodu u petolitarkama u prodavnici, jer je ova iz vodovoda otrovna”, poručili su članovi benda, dok je ispred bine na stolu zrenjaninska, očigledno žuta voda, sipana u čaše za konzumiranje.\nNeke face su sa bine poručili da poenta ovog performansa nije da skrene pažnju na greške političara, zbog kojih Zrenjanin nema ispravni pijaću vodu, niti na priče o “raznim lobijima” koji održavaju tu situaciju iz svoje koristi, već da pokažu sav apsurd situacije.\n“Svi pominju razne lobije, političare, ali ‘zrenjaninska žuja’ predstavlja zapravo jedan apsurd u kojem mi živimo i iz kojeg nikako da izađemo”, poručili su sa bine.\nZrenjanin već godinama ima problem sa pijaćom vodom iz vodovoda, koja je zabranjena za korišćenje, a nevladine organizacije iz tog grada aeplovale su već u više navrata da nadležni i država hitno reše taj problem.\nLokalna samouprava je pokrenula izgradnju fabrike vode, ali su odlučili da problem pijaće vode reše uz pomoć privatnog konzorcijuma, što nije u skladu za Zakonom o komunalnim delatnostima, pa fabrika nikada nije proradila.\nOrganizacija Zrenjaninski socijalni forum je ranije upozorila da više od tri decenije lokalne vlasti u Zrenjaninu nisu u stanju da reše problem snabdevanja stanovništva ispravnom vodom za piće.\nOva organizacija je skrenula pažnju i na činjenicu da su aktuelne vladajuće stranke u Zrenjaninu (SNS, SPS i SVM), posle 2012. godine kada su došle na vlast, „trijumfalno najavljivale da će Zrenjaninci brzo dobiti vodu koja odgova nacionalnom Pravilniku“.\n“Water festival” održava se svake godine u Novom Sadu, promoviše važnost zdrave vode i zdravog načina života, a manifestacija je ove godine održana u Kulturnom centru Novog Sada.\nFestival organizuju Udruženje Odrasti zdravo i Inženjeri zaštite životne sredine, uz podršku Grada Novog Sada.


Nakon što je nedavno izbio nesporazum između kabineta predsednika Srbije i delegacije Evropske federacije novinara, danas su se u Beogradu sastali Aleksandar Vučić i predsednik ovog novinarskog udruženja Mogens Bliher Bjeregard.\nStanje u medijima u Srbiji, načini za poboljšanje situacije, kao i sloboda izražavanja i sloboda medija - to su bile glavne teme današnjeg razgovora predsednika Srbije Aleksandra Vučića sa predsednikom Evropske federacije novinara Mogensom Bliherom Bjeregardom, koji je tom prilikom istakao da je veoma važno da predsednik pruži podršku poboljšanju medijske situacije, i da pošalje signal svim državnim institucijama da u tome aktivno učestvuju.\nKako je saopšteno iz kabineta predsednika, Bjeregard je naglasio da su na sastancima tokom misije uočili da rastu pritisci na medije, zbog čega je ukazao na to da je potrebno da predsednik države pokaže koliko je važno da vlasti reše sve slučajeve nasilja nad medijima i ubistva.\n„To će smanjiti pritiske i nasilje nad medijima, jer su nerešeni slučajevi poziv da se sa nasiljem nastavi“, rekao je Bjeregard, dok je Vučić istakao da je svestan neophodnosti poboljšanja atmosfere i stanja u kojima mediji rade, ali i da je potrebno poštovanje medijskih kodeksa.\nOn je izrazio spremnost da sa drugim državnim institucijama radi na tome i naglasio da u Srbiji svako ima pravo da piše i govori ono što hoće, ali da isto tako svi imaju pravo da na to odgovore: „Nikome, pa ni sebi, neću oduzeti pravo na odgovor“, istakao je Vučić, ističe se u saopštenju sa današnjeg susreta.\nA na konferenciji o slobodi medija i bezbednosti novinara, Bjeregard je istakao da je važno suzbiti nekažnjivost u slučajevima napada na novinare, kao i da je potrebno da prestane kampanja blaćenja i maltretiranja.\nPolitičari na Zapadnom Balkanu moraju da budu mnogo jasniji u odbrani medijskih sloboda i da vode računa o tome kako njihove izjave utiču na položaj novinara i njihove uslove za rad, rekao je Bjeregard i dodao da je pozitivno što je predsednik Aleksandar Vučić pokazao interes da ih primi.\n"On je zapravo obećao da će braniti medijske slobode, svake nedelje. Pitao sam Vučića da to čini bezuslovno, sa čim se on saglasio. Važno je šta će se dogoditi u stvarnosti. Mislim da smo imali dugačak, zanimljiv i važan sastanak."\nBjeregard je istakao da je bilo neslaganja tokom razgovora i sa Vučićem i sa drugim sagovornicima o tome šta je sloboda medija, a zamenik direktora Međunarodnog instituta za štampu Skot Grifin je rekao da zvaničnici svojim izjavama mogu da utiču na uslove u kojima mediji rade i da je to pitanje uspešno izneto i kod predsednika Srbije:\n"Nezavisno od statistike, od pojedinačnih slučajeva napada na novinare i sličnih događaja, osećamo da je jako važno da zvaničnici, pogotovu visoki zvaničnici, pošalju poruku da je sloboda medija važno dobro u Srbiji. Da je to nešto što mora da se poštuje i da novinari imaju bazično pravo da istražuju aktivnosti ljudi na vlasti."\nPotpredsednik NUNS-a Dragan Janjić je rekao da rezultati istraživanja Indikatora za nivo slobode medija pokazuju da su napravljeni formalni koraci u poštovanju slobode medija, da je manje je fizičkih napada na novinare, ali da se pojavljuju druge vrste pritisaka. Protiv novinara se vode postupci brzo i operativno, presuđuje se protiv njih, a onda više instance poništavaju takve presude, naveo je Janjić.


Vegel: Opozicija u Srbiji da se ugleda na mađarsku opoziciju\nPolitika Autor:Beta18. feb. 202111:10\nKnjiževnik Laslo Vegel rekao je da opozicija u Srbiji treba sa pažnjom da prati ono što radi opozicija u Madjarskoj, koja se posle tri katastrofalna poraza ujedinila i na sledeće izbore izlazi jedinstveno.\nOn je u intervjuu za portal Tačno.net ukazao da će opozicija u Madjarskoj na izbore izaći sa jednom listom i jednim kandidatom za predsednika vlade, a da prva istraživanja govore da imaju blagu prednost u odnosu na listu vladajući Fides.\n„Da li će pobediti, to se još ne može predvideti, ali je sigurno da je ‘zlatno doba’ Orbanovog Fidesa prošlo“, rekao je Vegel.\nVegel je rekao da eksplozija nacionalizma u celoj Istočnoj Evropi odgovara novoj vladajućoj klasi, pošto nacionalizam „dosta uspešno konzervira vladajuće društvene odnose“.\n„Uz pomoć nacionalizma gradi se društvo bez alternative, jer nacionalizam zamagljuje svaku alternativu“, kazao je.\nOn je dodao da su gradjani u celom regionu razočarani u tranziciju, jer su u „perifernom kapitalizmu postali ‘demokratski robovi’ državnog i privatnog kapitala“.\n„Vladajuća klasa je u strahu zbog latentnog socijalnog nezadovoljstva. Nacionalizam je u službi odbrane nove istočnoevropske vladajuće klase“, dodao je Vegel.\nOn je rekao da mu je jako žao što problemi sa kojima se suočava Bosna i Herecegovina nisu evropsko pitanje „par ekselans“ (par excellence).\n„BiH je test za celu Evropu, ona je je probni poligon za kompromitaciju ili pobedu evropskih vrednosti“, kazao je Vegel.\nVegel je istakao da je Vojvodina sve manje na dnevnom redu politike u Srbiji.\n„U mojim očima Vojvodina je postala više kulturno i duhovno pitanje, a manje političko, jednostavno zbog toga što nema snažnu političku elitu koja bi je mogla prezentovati u evropskom duhu i horizontu. Vojvodina je oduvek imala bolje građanstvo nego političku elitu“, rekao je Vegel.


RTCG - Radio Televizija Crne Gore - Nacionalni javni servis :: Politika :: Turistička sezona pokazala da je gašenje MA pogrešno\n29. 08. 2021. 10:11 >> 10:11 9\nTuristička sezona je dokazala da je gašenje Montenegro Airlinesa (MA) pogrešna odluka vlasti, ocijenio je član Predsjedništva i poslanik Demokratske partije socijalista (DPS), Nikola Rakočević.\n"Gašenje MA će se pokazati kao veoma pogrešna odluka trenutne Vlade - ugrožena je egzistencija visokokvalitetnog kadra gašenjem radnih mjesta, izgubili smo tržište, vrijeme, brend i pozicije, a za sve to smo još i potrošili novac", naveo je Rakočević u saopštenju.\nPrema njegovim riječima, Air Montenegro je od 1. juna do 9. avgusta realizovao 500 letova i prodao 52 hiljade karata.\nRakočević je podsjetio da je 2019. godine, tadašnji nacionalni avio-prevoznik, MA, za tri ljetnja mjeseca upisao 2,76 hiljada letova i prevezao 271,95 hiljada putnika, odlaznih i dolaznih, na sopstvenim i “code-share” letovima.\n"Poznato je da je Tivat - Beograd najprometnija linija. Sedmično se realizuju 72 leta. Ipak, interesantno je da od ovog broja Air Srbija sedmično ima 54, a To Montenegro 18 letova na relaciji Tivat - Beograd. Morao bi crnogorski avio-prevoznik bolje od toga", zaključio je Rakočević.\nMontenegro erlajns Nikola Rakočević\nDPS: Vlada mora biti smijenjena što prije\n16. 10. 2021. 8\n08. 10. 2021. 12\n"Bajkovita obećanja Spajića priprema za kampanju"


Zajednica Opština Crne Gore » Blog Archive » Sjednica Nacionalnog saveta za obuku u lokalnoj samoupravi\nNacionalni savjet razmatrao je i usvojio Izvještaj o aktivnostima na realizaciji obuka u lokalnoj samoupravi u 2010. godini, donio Plan obuka za lokalnu samoupravu za period april-jun 2011. godine, i upoznao se sa realizacijom Projekta” Tehnička podrška reformi lokalne samouprave u Crnoj Gori”.\nPovodom razmatranja Izvještaja o aktivnostima na realizaciji obuka u lokalnoj samoupravi u 2010. godini, Nacionalni savjet je donio više Zaključaka kojim su, između ostalog, zaduženi Zajednica opština Crne Gore, Ministarstvo unutrašnjih poslova i Uprava za kadrove da obezbijede potrebne finansijske, kadrovske i druge uslove za dalju implementaciju Nacionalne trening strategije i aktivnosti utvrđenih Akcionim planom za realizaciju NTS-a; da pristupe izradi izmjena i dopuna NTS-a i izradi novog Akcionog plana, i donio više konkretnih zaključaka u izvrašavanju predhodnih obaveza navedenih subjekata.\nNacionalni savjet za obuku je zadužio Zajednicu opština da Izvještaj o aktivnostima na realizaciji obuka u lokalnoj samoupravi u 2010. godini, dostavi na razmatranje Koordinacionom odboru za reformu lokalne samouprave.\nIzvještaj o aktivnostima na realizaciji obuka u lokalnoj samoupravi u 2010. godini (PDF dokument)\nPlan realizacije obuka za period april-jun 2011. godine (PDF dokument)


Prioritet – očuvanje i jačanje Srpske | Zvornik Danas\nPrioritet – očuvanje i jačanje Srpske\non: 09. октобра 2014 In: Politika, VIJESTI\nBIJELJINA – Nosilac liste koalicije DNS-NS-SRS za parlament BiH iz Izborne jedinice dva Jovan Vukovljak poručio je večeras u Popovima kod Bijeljine da je očuvanje Srpske, stvorene voljom srpskog naroda, zadatak svih srpskih poslanika u institucijama BiH.\n„Zadatak je svih da čuvaju i razvijaju Republiku Srpsku, verifikovanu i prema našem i međunarodnom pravu u Dejtonu“, rekao je Vukovljak na predizbornoj tribini u Domu kulture u Popovima.\nOn je poručio da će nadležnosti Republike Srpske prenesene na BiH morati biti vraćene da bi BiH mogla funkcionisati.\nVukovljak je naglasio da će Republika Srpska odgovoriti referendumom i putem u samostalnost ukoliko Brisel, Bon i Sarajevo nastave da insistiraju na promjeni dejtonskog ustava s ciljem unitarizacije BiH.\n„Pred nama je veliki zadatak i ogromna uloga, jer BiH u naredne četiri godine očekuju veliki izazovi“, rekao je Vukovljak.\nKandidat koalicije DNS-NS-SRS za poslanika u Narodnoj skupštini Republike Srpske iz Izborne jedinice šest Rada Baričanin rekla je da su „Vode Srpske“, zajedno sa Vladom i resornim ministarstvom, pokrenuli niz aktivnosti radi zaštite od porasta vodostaja Drine.\n„Započeli smo privremenu izgradnju nasipa na lokalitetu Orlovo polje, čime ćemo zaštiti nekoliko mjesnih zajednica uz Drinu, među kojima i vas u Popovima, jer ne možemo dozvoliti da vaš trud, rad i muka na njivama budu uzaludni“, rekla je Baričanin, koja je i zamjenik direktora Javne ustanove „Vode Srpske“.\nOna je istakla da sada postoji privremeni nasip i da su mještani bezbjedni, te najavila da će naredne godine početi izgradnja glavnog nasipa u dužini od 36 kilometara, čija je vrijednost 13,8 miliona evra.\nBaričanin je rekla da će, ukoliko prođe na izborima, raditi na poboljšanju ekonomske politike kroz pokretanje niza aktivnosti, prije svega za poljoprivrednike.\nMilenko Mitrović, kandidat koalicije DNS-NS-SRS iz SRS za poslanika u Narodnoj skupštini Srpske, rekao je da ova koalicija očekuje dobre rezultate na predstojećim izborima.\n„LJudi imaju povjerenje u nas i očekujemo da ćemo u narednom periodu, kada budemo značajan faktor na nivou Srpske, moći mnogo više da pomognemo i selu i gradu i svim stanovnicima Srpske“, rekao je Mitrović.\nOn je napomenuo da je koalicija DNS-NS-SRS pokazala da je „pomirenje među poltičkim partijama moguće, pa samim tim i „pomirenje među građanima Srpske“.\nOznake: bijeljinadnsizbori 2014izbori 2014 istaknutonssrs


Reklama koja se nalazila na linku The Most Human Phone Ever — LG G Flex više ne postoji, dobićete samo obaveštenje: This video has been removed by the user. No, kao što je već dobro poznato, ne možete zaustaviti internet, i ono što je jednom objavljeno na njemu nastaviće da živi i dalje, ma koliko vi to ne želeli (i koliko god bili “jaki”).\nKoji je bio razlog povlačenja ove reklame, ne možemo sa sigurnošću tvrditi, ali će biti zanimljivo pratiti na koji način će LG objasniti zašto su to uradili. Nadamo se samo da opravdanje neće biti već izlizano “neko nam je hakovao nalog”, jer to ne priliči jednom brendu kakav je ovaj južnokorejski titan.\ncenzura LG LG Electronics LG G Flex samocenzura\nStiže i LG G3: Pogledajte zvanični “teaser” video\nZvezde novih reklama za Mercedes i LG su – kokoške! [VIDEO]\nNova promocija strahom iz LG Electronics, a ovog puta stradaće...\nLG Electronics (ponovo) prestrašuje ljude: Meteor Prank [VIDEO]\nLG Split Libero: Zato što je tišina često od izuzetne važnosti\nVasilj Milošević says:\n07/03/2014 at 18:36\nMartin Duke says:\n16/04/2014 at 14:57


Biznis Autor:N1 Beograd, Jelena Mirković16. maj. 202212:39 > 14:4168 komentara\n„Ukoliko Fijat odstupi od dogovora, poručili smo ministarkama, više od 3.000 radnika je spremno da protestuje i organizuje blokade u Kragujevcu i Srbiji“, rekao je Miljković.\n„Radnici koji žele da ostanu u fabrici do početka novog modela, da imamo ista primanja 65 odsto, drugi uslov je da se napravi pogram za ljude koji hoće da napuste. I treća varijatna, ko želi sam da ode u inostranstvo. Nema ništa na slilu, hteli su da nas nateraju na silu da potpišemo. Svi su zbunjeni, niko nije znao o čemu se radi, čak je i država rekla da nije znala. I gradonačelnik je zbunjen, stavljeni smo pred svršen čin, do petka treba da potpišemo“, rekao je radnik Fijata Đorđe Milojević.\n„Mnogo je porodica u pitanju, nije to samo Fijat, to su i kooperanti, 20.000 ljudi, nema gde da se zaposli toliko ljudi. Ako treba da se ide na obuku u inostranstvo to se zna kako ide, tri do šest meseci“, rekao je.\n„Pomoći ćemo im (zaposlenima u FCA) kao što smo pomogli radnicima Geoksa“, rekao je Vučić.\nDarija Kisić TepavčevićFijatfijat krajsler automobiliKragujevacMinistarstvo rada


Dodik: PIC je antidejtonsko tijelo, Narodna skupština mjesto konačne odluke za srpski narod | Banjaluka.net\nČlan Predsjedništva BiH Milorad Dodik poručio je da se “Republika Srpska neće povući ni pedalj u političkoj borbi u vezi sa nametanjem odluke Valentina Incka” i da ga “raduje pojačana svijest i odgovornost svih političkih faktora u Republici Srpskoj”.\nOn ističe da aktuelna situacija u BiH “može trajati danima, mjesecima, godinama”, te da izlaz iz krize vidi u tome da se “nametnuta Inckova odluka odmah stavi van snage”.\n“Ukoliko suspenduju Inckovu odluku možemo razgovarati. Ako nastave napade na Republiku Srpsku slijede nove odluke i zakoni. I neka znaju da ćemo sprovoditi usvojene odluke u Narodnoj skupštini. Odbijamo postupanje sudova i tužilaštva BiH po nametnutim zakonima”, rekao je Dodik u intervjuu za “Večernje novosti”.\nOn je naveo da će Republika Srpska “zaštiti svakog građanina od nametnutih rješenja Incka”.\n“Oformićemo advokatske timove i nikoga nećemo ostaviti na vjetrometini. Policija Republike Srpske imaće obavezu, čim zakoni koje smo usvojili stupe na snagu da po njima postupa i štiti građane”, rekao je Dodik.\nDodik je rekao da će ići u Sarajevo u Predsjedništvo, jer “ima situacija kada hrvatski član Predsjedništva BiH Željko Komšić može da zakaže sjednicu kada on nije prisutan i da “izglasava neke odluke, osim vojnih”.\n“Narodna skupština Republike Srpske mjesto konačne odluke za srpski narod”\nDodik istakao je da će “samo i uvijek Narodna skupština Republike Srpske govoriti da li je nešto u interesu Republike Srpske ili BiH, a ne Vijeće za provođenje mira (PIC)”.\n– Otkako je potpisan Dejtonski mirovni sporazum PIC je antidejtonsko tijelo, i jedina dva tijela koja u ovom trenutku destabilizuju BiH su upravo PIC i visoki predstavnik – izjavio je Dodik Srni upitan da prokomentariše izjavu Upravnog odbora PIC-a, u kojoj “najoštrije osuđuju eskalaciju tenzija koja dolazi od nekih političkih lidera kao odgovor na nedavnu izmjenu Krivičnog zakona.\nDodik je naveo da u Republici Srpskoj malo koga više zanima šta je jedna “samoorganizovana grupa ambasadora, koja nije predviđena Dejtonskim mirovnim sporazumom, zaključila, jer odluke o budućnosti BiH neće donositi oni, već legalno izabrani predstavnici na svim nivoima vlasti”.\nDodik je istakao da je Narodna skupština najviši organ Republike Srpske sačinjen od direktno biranih narodnih poslanika koji za svoj rad ne odgovaraju ni PIC-u ni viskom predstavniku, već samo građanima koji su ih i birali.\n– Stoga je svaki komentar na saopštenje PIC-a više izlišan. Čak je i vrijeme predviđeno za komentare na njihove sedmične eseje isteklo, baš kao što je isteklo i vrijeme u kojem su sebi pribavili vlast koja im nije data ni Dejtonskim mirovnim sporazumom, ni izborima – naglasio je Dodik.


Predsjedništvo NES-a: Pozivamo Tužilaštvo BiH da pokrene postupke protiv Dodika i svih odgovornih za protivustavno djelovanje\nPredsjedništvo Narodnog evropskog saveza Bosne i Hercegovine (NES BiH) na današnjoj sjednici razmatralo je aktuelnu političku situaciju, te donijelo nekoliko zaključaka kada su u pitanju izazovi s kojima se suočava Bosna i Hercegovina, posebno posljednjih nekoliko mjeseci.\nPredsjedništvo NES-a pozvalo je Tužilaštvo Bosne i Hercegovine da pokrene postupke protiv Milorada Dodika i svih odgovornih za protivustavno djelovanje prilikom usvajanja Zakona o lijekovima i medicinskim sredstvima, koji je usvojila Narodna Skupština Republike Srpske.\nPodsjećamo da je Ustav kičma i temelj svake demokratske pravne države te se zbog toga svi oni koji krše Ustav ove zemlje moraju najoštrije procesuirati i kazniti.\nPozivamo međunarodnu zajednicu i visokog predstavnika da hitno zaustavi Dodikovo secesionističko djelovanje. Posebno visokog predstavnika, koji je odgovoran za zaštitu Dejtonskog ustava te će upravo visoki predstavnik biti najodgovorniji za eventualne posljedice pogubne politike Milorada Dodika.\nPozdravljamo spremnost Sjedinjenih Američkih Država da koriste sve raspoložive sankcije protiv onih koji podrivaju ili omogućavaju podrivanje Dejtonskog mirovnog sporazuma.\nPredsjedništvo NES-a apelira i na ambasadore država svjedoka Općeg okvirnog sporazuma za mir u Bosni i Hercegovini da hitno reagiraju kako situacija ne bi eskalirala, te da na vrijeme onemoguće Miloradu Dodiku da nastavi blokirati državu i prebacivati državne nadležnosti na manji bh. entitet Republiku Srpsku.\nPozivamo visokog predstavnika da van snage stavi Zakon o lijekovima i medicinskim sredstvima, koji je usvojila Narodna Skupština Republike Srpske. Ovo je isključiva nadležnost države i o njoj se može razgovarati samo u institucijama BiH.\nSama odluka o donošenju ovakvog Zakona ima za cilj prikrivanje prave situacije koja je prouzrokovana aferom „Kisik“, odnosno trovanje građana Republike Srpske industrijskim kisikom, te izbjegavanja krivične odgovornosti njenih glavnih aktera.


„Astra-Zeneka“ stigla je u Srbiju – Objektivni\nPočetna/Covid 19/„Astra-Zeneka“ stigla je u Srbiju\n„Astra-Zeneka“ stigla je u Srbiju\nVakcina protiv koronavirusa britansko-švedskog proizvođača „Astra-Zeneka“ stigla je u Srbiju, a prvi kontingent od 150.000 doza na aerodromu je dočekao predsednik Srbije Aleksandar Vučić. Vučić je naveo da da Srbija uz Ujedinjene Arapske Emirate postaje treća zemlja koja na raspolaganju ima više od tri vakcine i istakao da će vakcine „Astra-Zeneka“ biti od ponedeljka na raspolaganju građanima.\nAleksandar Vučić je rekao da je avionom iz Istanbula stiglo 150.000 „Astra-Zeneka“ vakcine.“To nije samo 150.000 doza, nego vakcina. Ovo što je stiglo na beogradski aerodrom znači još 150.000 vakcinisanih. Ja sam ponosan na odgovornost, ozbiljnost koju smo pokazali u borbi za očuvanje zdravlja i života“, kazao je Vučić.\nNapominje da „moramo brzo da pokušamo da dođemo do blizu milion vakcinisanih“ . Za ovo je, ističe bilo potrebno mnogo truda, ali i truda „naših prijatelja iz Ujedinjenog Kraljevstva i Indije“.Otpravnik poslova ambasade Indije u Beogradu Vidžaj Kumar izjavio je da Indija i Srbija neguju prijateljske odnose, a snabdevanje vakcina prijateljskom srpskom narodu će otvoriti još jedno poglavlje u našim bliskim odnosima. Prema njegovim rečima, isporuka vakcina je finalizovana nakon razgovora između vlada dve zemlje.\nSrbija, napominje, ide veoma dobro što se tiče programa vakcinacije i veoma je uspešno podnela ekonomski udar pandemije.


Predizborni skup Saše Jankovića otvorio Vlado Georgijev – NovostiDana.rs\nPredizborni skup Saše Jankovića otvorio Vlado Georgijev\nPredizborni skup predsedničkog kandidata Saše Jankovića u Beogradu otvorio je oko 18 časova pevač Vlado Georgijev koji je okupljene gradjane pozvao da na izborima u nedelju, 2. aprila, „promene sadašnje stanje u Srbiji“.\nObraćajući se gradjanima koji su ispunili Trg Republike i okolne ulice, Georgijev je ocenio da je vlast od Srbije napravila „sprdnju i lakrdiju“ i da je došlo vreme da se to promeni.\nUz nastup dobošara, gradjani nose zastave s likom Saše Jankovića i s porukom „Za Srbiju bez straha“, kao i zastave s likom premijera Aleksandra Vučića na kojima piše „Gotov je“.\nMitingu na kojem nema stranačkih obeležja, prisustvuje rukovodstvo Demokratske stranke predvodjeno Draganom Šutanovcem.\nProgramom mitinga je predvidjeno da gradjanima govore ličnosti koje su podržale Jankovićevu kandidaturu, i da potom u povorci odu do Skupštine Srbije i zgrade Radio-televizije Srbije.


Broj posjeta: 4774349\nRadna posjeta PJ Kolašin\nTokom radne posjete Područne jedinice Kolašin, VD direktora Uprave za šume, mr Srđan Pejović se upoznao sa ključnim problemima i detaljima poslovanja ove Područne jedinice.\nNa sastanku je šef Područne jedinice Kolašin, Radovan Dabetić najprije istakao da je i u Kolašinu, kao i u ostalim područnim jedinicama jedan od glavnih problema u radu nedostatak stručnog kadra, kao i starosna struktura postojećeg inženjerskog kadra, što predstavlja ograničavajući faktor u vršenju poslova iz njihove nadležnosti. Slična situacija je i sa šumarskim tehničarima i čuvarima šuma, što predstavlja veliko opterećenje za uspješno obavljanje radnih aktivnosti. Naime, ako se ima u vidu činjenica da jedan čuvar šuma u Kolašinu u prosjeku pokriva površinu između 5000 i 7000 ha šuma i šumskog zemljišta, jasno je da se svi radni zadaci i zakonom predviđene obaveze ne mogu izvršavati na kvalitetan način, obzirom da je fizički nemoguće ispratiti toliku površinu. Međutim, i pored nepovoljne kadrovske strukture, stanje u ovoj Područnoj jedinici je generalno na zadovoljavajućem nivou, bez nekih nerješivih problema.\nOsim kadrovskih problema i problema tehničke opremljenosti, VD direktora, mr Srđan Pejović takođe je upoznat sa aktuelnim problemom koji se odnosi na posječenu drvnu masu na trasi dalekovoda za potrebe Auto-puta Bar-Boljare, a koja je već tri mjeseca lagerovana u mjestu Mateševo i Planinica, u GJ “Rečinska Rijeka-Vranještica” i nije data na prodaju. Konstatovano je da će PJ Kolašin u narednom periodu, u skladu sa sugestijama direktora i nadležnog Ministarstva, hitno dostaviti svu potrebnu dokumentaciju, koja se odnosi na sječu šume na trasi dalekovoda, kako bi ovaj problem bio riješen u što kraćem roku i kako bi se spriječilo propadanje drvne mase.\nTakođe, tokom posjete direktor Pejović je zajedno sa šefom i inženjerima PJ Kolašin obišao pomenuti lager, kao i radove koji se izvode na izgradnji dijela ski staze koja spaja dva Ski centra skijališta “Kolašin 1600” i “Kolašin 1450”, i tom prilikom upoznat je i sa obimom radova koji su u ovoj GJ vršeni za potrebe izgradnje Skijališta “Kolašin 1600”. Komisija koja je formirana od strane direktora Uprave za šume, u odlučivanju po zahtjevu D.O.O. “Skijališta Crne Gore”, a koji se odnosio na proširenje postojećeg šumskog puta u cilju korišćenja kao ski puta, nakon izlaska na teren napravila je zapisnik, dala svoje mišljenje i dostavila zapisnik direktoru na dalju nadležnost i postupanje. Konstatovano je da se pri radovima na izgradnji objekata i infrastrukture na lokalitetima skijališta “Kolašin 1600” i “Kolašin 1450”, koji su Prostornim planom posebne namjene Bjelasica i Komovi predviđeni, strogo vodi računa o poštovanju planskih dokumenta i izdatih dozvola za gradnju, u cilju očuvanja šuma i šumskog zemljišta na predmetnom području.\nOno što je činjenica jeste da je, izgradnjom cjelokupne infrastrukture za potrebe turizma na planini Bjelasici, najveći teret podnijela šuma i šumsko zemljište, što nas dodatno obavezuje da taj prostor u narednom periodu u što većoj mjeri zaštitimo i svojim djelovanjem unaprijedimo. Direktor je poručio da će u narednom periodu, kroz reforme koje slijede, nastojati da problem nedostatka stručnog kadra bude riješen, a takođe i obnovljen vozni park, koji predstavlja ogroman problem za uspješno obavljanje radnih zadataka u svim Područnim jedinicama, zbog starosti i nedovoljnog broja postojećih vozila. Pohvalno je da u ovoj Područnoj jedinici nema uzurpacija državne imovine, i pored nedostatka radne snage, zbog čega i u narednom periodu treba uložiti dodatne napore kako bi se kolašinskim šumama gazdovalo na što kvalitetniji način.


Nastavićemo borbu protiv odlaganja radioaktivnog otpada na granici Hrvatske sa BiH | Novine Toronto\nNastavićemo borbu protiv odlaganja radioaktivnog otpada na granici Hrvatske sa BiH\nVlada Republike Srpske će nastaviti aktivnosti da bi sprečila Hrvatsku da izgradi odlagalište nisko i srednjeradioaktivnog nuklearnog otpada na Trgovskoj gori, na granici s Bosnom i Hercegovinom.\nTo je izjavila ministarka za prostorno uređenje, građevinarstvo i ekologiju RS Srebrenka Golić.\nGolić je navela da očekuje da će Vlada Republike Srpske krajem avgusta doneti odluku o proglašenju Parka prirode Une, reke koja je u celom toku kroz Federaciju BiH zaštićena kao nacionalni park.\n"Da bi se biser prirode, reka Una, zaštitio u delu kroz Republiku Srpsku, ali i da bi se ojačale pregovaračke pozicije, pokrenuta je procedura proglašenja Parka prirode Una", kazala je ona za Federalnu novinsku agenciju (Fena).\nGolić je naglasila da je Hrvatska dužna da uradi studiju uticaja budućeg odlagališta na životnu sredinu, kao i da BiH, kao pogođenu zemlju, obaveštava o svim fazama izrade procene uticaja, koja podrazumeva i uključivanje javnosti (Aarhuška konvencija).\nMinistarka koja je predsedavajuća Radne grupe za praćenje stanja i aktivnosti u vezi s mogućom izgradnjom odlagališta radioaktivnog otpada na lokaciji Trgovska gora, u opštini Dvor, upozorila je da Hrvatska uporno ignoriše stavove, primedbe i pozive nadležnih institucija u Republici Srpskoj i BiH.\nOna je navela i da je Narodna skupština Republike Srpske 18. jula donela zaključke u kojima se od svih predstavnika Republike Srpske u institucijama BiH traži da insistiraju na izmeni Odluke o donošenju nacionalnog programa sprovođenja Strategije zbrinjavanja radioaktivnog otpada Hrvatske na Trgovskoj gori, na samoj granici sa RS i BiH.\nHrvatska kao vlasnica polovine Nuklearne elekrane Krškom u Sloveniji, do 2023. godine mora da preuzme polovinu otpada iz te centrale.\nStrategijom zbrinjavanja radiaktivnog otpada, iskorišćenih izvora i istrošenog nuklearnog goriva, kao "preferentna lokacija za izgradnju odlagališta" određen je prostor vojne kasarne, označene kao "neperspektivna vojna imovina", u Čerkezovcu, na lokalitetu Trgovska gora, u opštini Dvor.\nTa lokacija je 800 metara od državne granice s BiH i nešto više od 1.000 metara vazdušne linije od centra Novog Grada.\nTo je izrazit trusno područje koje uz to obiluje podžemnim vodama, u neposrednoj blizini je reka Una, u čijem slivu je devet opština sa 230 hiljada stanovnika, koji bi bili ugroženi odlaganjem radioaktivnog otpada.


18.06.2013. / 16:40\nSARAJEVO, Vodeći ekonomista Svjetske banke za zemlje zapadnog Balkana Abebe Aduguna rekao je da region nakon drugog talasa recesije sada pokazuju slab oporavak, koji je i dalje na inicijalnom nivou.\nPredstavljajući iz Prištine videolinkom “Redovan ekonomski izvještaj za jugoistočnu Evopu” /Albaniju, BiH, Crnu Goru, Makedoniju, Srbiju i samoproglašeno Kosovo/, Aduguna je naveo da se predviđa rast bruto društvenog proizvoda /BDP/ u 2013. godini za 1,7 odsto nakon pada od 0,6 odsto u 2012. godini.\n“Oporavak će biti vođen ponovnim rastom u sektorima električne energije, poljoprivede, te u određenim izvoznim sektorima, dijelom zbog poboljšanih vremenskih uslova. U određenim zemljama dolazi do kašnjenja oporavka zbog nekvalitetnih kredita, sporog oporavka procesa odobravanja novih kredita, nastavka procesa razdruživanja, te usporene fiskalne konsolidacije”, pojasnio je Aduguna.\nOn je naglasio da je malo vjerovatno da će u šest zemalja jugoistočne Evrope doći do ubrzanja oporavka sve dok je evrozona i dalje u recesiji, ukazujući da je najveći razlog za zabrinutost što zemlje zapadnog Balkana i dalje pate od visoke stope nezaposlenosti.\nAduguna je istakao da je recesija u evrozoni imala negativan uticaj na spoljnu potražnju i direktna strana ulaganja u jugoistočnoj Evropi, ali i da je sada obim proizvodnje počeo da se oporavlja naročito u Srbiji, koja predstavlja 45 odsto privrede regiona.\n“Sada obim proizvodnje počinje da se oporavlja, izvoz se oporavlja u Srbiji, najvećoj privredi regiona, vremenski uslovi su poboljšani, a sektori električne energije, turizma i sa tim povezani sektori u nekim zemljama postaju dinamičniji”, rekao je, između ostalog, Aduguna.\nŠef Kancelarije Svjetske banke u BiH Anabela Abreu ukazala je na činjenicu da je ovaj izvještaj sveobuhvatan i pokazuje sa kojim se izazovom suočava region, jer ono što se događa u Makedoniji i Srbiji može imati uticaja na BiH, budući da je sve međusobno povezano.\n“Radimo ove izvještaje svakih šest mjeseci, a namjera je dati makroekonomsku prezentaciju stanja u regionu, ali i svakoj zemlji pojedinačno. Izvještaj koji je predstavljen danas se u velikoj mjeri bavi pitanjem stvaranja novih radnih mjesta jer je ogromna nezaposlenost u regionu”, rekla je Abreu novinarima u Sarajevu.\nOna je naglasila da je nezaposlenost u BiH među najvećom u regionu, te da je posebno zabrinjavajuće to što je među mladim viša od 50 odsto. “Da bi se mogla otvoriti radna mjesta neophodne su reforme u vezi sa radnim zakonodavstvom i investicione klime”, ukazala je Abreu.\nEkonomista Svjetske banke za BiH Sandra Hlivnjak rekla je da ova međunarodna finansijska institucija ima četiri glave preporuke kada je riječ o reformama.\n“Zagovaramo nastavak procesa fiskalne konsolidacije, obezbjeđivanje održivosti finansijskog sektora kroz ojačanu supereviziju i unapređenje finansijske discipline, nastavak rada na poboljšanju investicone klime, te povećanje stepena fleksibilnosti propisa koji se odnose na tržište rada i smanjivanje demotivacionih faktora za rad”, navela je Hlivnjakova.\nOna je naglasila da je došlo do blažeg oporavka u ekonomiji BiH, ističući podatak koji je objavila Agencija za statistiku BiH da je izvoz BiH za prvih pet mjeseci ove godine ostvario pozitivan trend koji iznosi 10,80 odsto, dok je uvoz i dalje skroman – negativna stopa 0,5 odsto.\nKada je riječ o kreditnom rejtingu zemlje, Hlivnjakova je istakla da ga od drugog kvartala 2012. godine agencije “Mudis” i “Standard end Purs” nisu mijenjale. “Nadamo se da će ovi pozitivni indikatori ipak uticati na to da i agencije za kreditni rejting malo promijene svoje mišljenje i malo pozitivnije ocijene kreditni rejting zemlje”, dodala je Hlivnjakova.\nKada je riječ o doznakama, prema podacima Svjetske banke, one su nešto manje nego proteklih godina, ali u regionu BiH vrlo dobro kotira.\nDirektne strane investicije su, prema riječima Hlivnjavkove, nastavile da dolaze u BiH u konstantnom trendu rasta koji, ipak, nije u toliko velikom nivou u BDP-u da bi mogao značajnije uticati na stanje rasta ekonomije. Srna\nTagovi: abebe adugunaanabela abreubdprecesijasandra hlivnjaksvjetska banka\n20.01.2015 | 12:53


Erdogan s Vučićem otvara radove na autoputu Beograd-Sarajevo | SANA\nHome Vijesti Erdogan s Vučićem otvara radove na autoputu Beograd-Sarajevo\nErdogan s Vučićem otvara radove na autoputu Beograd-Sarajevo\n15. 08. 2019. 14:13\nTurski predsjednik Redžep Erdogan 29. avgusta dolazi u posjetu Srbiji, u okviru koje će sa srbijanskim kolegom Aleksandrom Vučićem ozvaničiti početak radova na gradnji autoputa Beograd-Sarajevo. Prema nezvaničnim informacijama, tokom Erdoganove posete trebalo bi da bude otvoren i početak radova na rekonstrukciji puta Novi Pazar-Tutin. Izgradnjom autoputa Beograd-Sarajevo Srbija dobija mogućnost da se poveže s evropskim Koridorom 5, koji povezuje Mađarsku, Hrvatsku i BiH, a BiH sa koridorima 10 i 11 unutar Srbije, odnosno autoputem Beograd-Šid, kao i saobraćajnicom preko Požege. Vučić i Erdogan telefonski su razgovarali krajem jula konstatujuću, kako je saopšteno, napredak političkog dijaloga, ali i ekonomske saradnje dvije zemlje. Saglasili su se i da se pokazala dobrom zajednička odluka o uspostavljanju Visokog savjeta za saradnju čija bi naredna sjednica mogla biti održana tokom predstojeće posjete predsjednika Turske Srbiji.\nPrevious articleMinistar Šarčević: Nema šanse da dozvolim novo produženje roka\nNext articleU Crnoj Gori zabranjeno pušenje u zatvorenom, kazne do 20.000 eura


Prvo mesto na takmičenju iz prve pomoći - Grad Prokuplje\nEkipa Prve pomoći Crvenog krsta Prokuplje osvojila je prvo mesto na Međuregionalnom takmičenju iz prve pomoći,koje je održano 20. juna u Niškoj Banji.\nMeđu deset ekipa organizacija Crvenog krsta iz Podunavsko-timočkog i Niško-južnomoravskog regiona,prokupački volonteri pokazali su najveći stepen znanja,spremnosti i veštine u pružanju prve pomoći. Dugi niz godina ekipa Crvenog krsta Prokuplje je na ovom takmičenju bila među prvima,ali ove godine,kao i pre pet godina,osvojila je prvo mesto.\n– Kao najbolji na opštinskom takmičenju među osam ekipa,ovogodišnji pobednici stekli su pravo da učestvuju na međuregionalnom takmičenju,gde su takođe bili najbolji. Ovo je veliki uspeh,za koji su zaslužni naši volonteri,kao i njihove instruktorke Gordana Bjelić i Biljana Milenković,koje su im pomogle da usavrše stečeno znanje i veštine u pružanju prve pomoći,izjavila je sekretar Crvenog krsta Prokuplje Dušica Dinić.\nPrvoplasirane ekipe učestvovaće na državnom takmičenju,koje će biti održano 18. i 19. septembra.


Dodik: Hermetički zatvoriti granice, pod hitno deportovati migrante - Sputnjik Srbija\n11:21 24 Januar 2021\n08:55 19.06.2020 Preuzmite kraći link\nRepublika Srpska je zainteresovana za hermetičko zatvaranje granica za migrante i njihovu hitnu deportaciju iz Bosne i Hercegovine, poručio je srpski član Predsedništva BiH, Milorad Dodik.\nOn je istakao da entitetskoj policiji treba dati još veća ovlašćenja kako bi mogla da se "brani od migranata".\nDodik je rekao da je Republika Srpska u sredu mogla da ima tragičnu situaciju da je neko od policajaca stradao u Klašnicama kod Banjaluke prilikom potrage za grupom migranata i naglasio da ovaj entitet to sebi ne sme dopustiti.\nPodsetio je da godinama govori da su migranti ogromna bezbednosna pretnja, prenosi Srna.\nU svakom slučaju, istakao je Dodik, Republika Srpska ostaje privržena politici koju je ranije utvrdila, a to je da nema zadržavanja migranata na njenoj teritoriji:\n"Svi pokušaji iz BiH, pre svega, iz Sarajeva, pa čak i sa Zapada da se migranti ravnomerno rasporede po celoj BiH neće proći. U Republici Srpskoj se neće praviti stacionari, niti će se zadržavati migranti".\n"RS je zainteresovana za hermetičko zatvaranje granica za migrante i njihovu hitnu deportaciju iz BiH", poručio je Dodik.\nmigranti, Milorad Dodik


Eminentni ljekari iz Beograda sutra u posjeti novoj bolnici u Nevesinju | Trebinje Live\nEminentni ljekari iz Beograda sutra u posjeti novoj bolnici u Nevesinju\nNovu bolnicu u Nevesinju sutra će posjetiti eminentni ljekari iz Beograda, predvođeni poznatim hirurgom Predragom Peškom, da bi konkretizovali spisak opreme koja nedostaje kako bi sa radom počela jedna od najsavremenijih zdravstvenih ustanova u Republici Srpskoj i regionu, rekao je Srni direktor bolnice Velibor Milivojević.\nMilivojević je dodao da će, nakon ovih dogovora, biti pripremljena tenderska dokumentacija za nabavku savremene opreme, te napomenuo da nedostaje kompletna nemedicinska oprema i dio medinske.\n"Riječ je o posjeti najstručnijih ljekara koji će raditi u našoj zdravstvenoj ustanovi i sa kojima ćemo konkretno dogovoriti prioritete u radu", rekao je Milivojević, koji je i predsjednik Upravnog odbora dobrotvornog fonda "Mihajlo Labalo" Nevesinje.\nPrema njegovim riječima, radovi na unutrašnjosti bolnice biće završeni za petnaestak dana, nakon čega će objekat biti spreman za postavljanje opreme, a biće završeno i uređenje okoline.\n"Voda i struja su pušteni, a grijanje se privodi kraju", kaže Milivojević i dodaje će tokom ljeta bolnica biti u funkciji.\nPrilikom ranijih obilazaka bolnice, doktor Peško je izjavio da će ova zdravstvena ustanova zahvaljujući najsavremenijoj opremi i najboljem medicinskom kadru, moći da odgovori najkomplikovanijim zahtjevima pacijenata.\nBolnica u Nevesinju, na oko 3.600 metara kvadratnih, biće specijalizovana za hirurgiju i dijagnostiku, a raspolagaće sa oko 50 kreveta.\nSredstva za ovaj projekat obezbijedila je fondacija "Mihajlo Labalo", ali je poslije smrti Labala 2007. godine bio doveden u pitanje završetak objekta, jer su nedostajala znatna sredstva.\nProjekat je nastavljen zahvaljujući predsjedniku Republike Srpske Miloradu Dodiku i entuzijazmu i angažovanju doktora Peška.\nOdlukom Vlade Republike Srpske, "Elektroprivreda Srpske" obezbijedila je 500.000 KM za građevinske i unutrašnje radove u bolnici, dok će, kako je ranije najavljeno, novac za opremu obezbijediti Fond zdravstvenog osiguranja i druge republičke institucije.


10 najboljih hotela u Nord-Pas-de-Calais u 2019: TripAdvisor\nTurizam u Nord-Pas-de-Calais\nHoteli u Nord-Pas-de-Calais\nNoćenja s doručkom u Nord-Pas-de-Calais\nRestorani u Nord-Pas-de-Calais\nAktivnosti u Nord-Pas-de-Calais\nSvi hoteli u Nord-Pas-de-Calais\nPovoljne ponude za hotele u Nord-Pas-de-Calais\nRomantični hoteli u Nord-Pas-de-Calais\nHoteli na plaži – Nord-Pas-de-Calais\nLuksuzni hoteli u Nord-Pas-de-Calais\nHoteli za poslovna putovanja u Nord-Pas-de-Calais\nSpa odmarališta – Nord-Pas-de-Calais\nKazina – Nord-Pas-de-Calais\nEko-hoteli – Nord-Pas-de-Calais\nPorodični hoteli u Nord-Pas-de-Calais\nNord-Pas-de-Calais – Hoteli sa ocenom od 5 zvezdice(a)\nNord-Pas-de-Calais – Hoteli sa ocenom od 4 zvezdice(a)\nNord-Pas-de-Calais – Hoteli sa ocenom od 3 zvezdice(a)\nHoteli Premiere Classe u Nord-Pas-de-Calais\nHoteli Kontaktirajte hotel u Nord-Pas-de-Calais\nHoteli Campanile u Nord-Pas-de-Calais\nHoteli InterContinental u Nord-Pas-de-Calais\nHoteli Ibis Budget u Nord-Pas-de-Calais\nHoteli Upravlja AccorHotels u Nord-Pas-de-Calais\nHoteli Best Western u Nord-Pas-de-Calais\nHoteli Kyriad u Nord-Pas-de-Calais\nHoteli Balladins u Nord-Pas-de-Calais\nHoteli B&B Hotels u Nord-Pas-de-Calais\nHoteli Comfort Inn u Nord-Pas-de-Calais\nHoteli Logis Hotels u Nord-Pas-de-Calais\nHoteli sa besplatnim parkingom (Nord-Pas-de-Calais)\nHoteli sa bazenima u Nord-Pas-de-Calais\nHoteli pogodni za boravak sa kućnim ljubimcima u Nord-Pas-de-Calais\nHoteli u blizini: Nausicaá\nHoteli u blizini: Vieux-Lille\nHoteli u blizini: Grande Place\nHoteli u blizini: Lille Zoo\nHoteli u blizini: Louvre-Lens\nHoteli u blizini: Palais des Beaux-Arts de Lille\nHoteli u blizini: Le Touquet Beach\nHoteli u blizini: Musée La Piscine\nHoteli u blizini: Carriere Wellington\nHoteli u blizini: Mémorial de Vimy\nHoteli u blizini: Loison sous Lens Station\nHoteli u blizini: Bully Grenay Station\nHoteli u blizini: Pont de Sallaumines Station\nHoteli u blizini: La Bassée Station\nHoteli u blizini: Billy-Montigny Station\nHoteli u blizini: Vimy Station\nHoteli u blizini: Dourges Station\nHoteli u blizini: Béthune Station\nFid o putovanjima: Nord-Pas-de-Calais\nNajbolji hoteli - Nord-Pas-de-Calais, Francuska\nHoteli - Nord-Pas-de-Calais\n1.371 objekat u Nord-Pas-de-Calais\nObaveštenje o cenama: Nord-Pas-de-Calais – cene hotela su ispod proseka. Ne propustite ove povoljne ponude!\nOvo je jedan od hotela sa najviše rezervacija u Lille u 60 prethodnih dana.\nBr. 1 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 2 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 3 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 4 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 5 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 6 u pogledu odnosa cena/kvalitet od 1.371 smeštajnog objekta u Nord-Pas-de-Calais\nCena koju ste pronašli je za 23% niža od prosečne cene ovog hotela od 217 US$ za noćenje.\nBr. 7 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 8 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 9 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 10 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 11 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 12 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 13 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 14 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 15 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 16 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 17 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 18 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 19 u pogledu odnosa cena/kvalitet od 1.371 smeštajnog objekta u Nord-Pas-de-Calais\nBr. 20 u pogledu odnosa cena/kvalitet od 1.371 smeštajnog objekta u Nord-Pas-de-Calais